open-index/open-wikipedia-markdown huggingface dataset:
ইছমাইল হোছেইন

**ইছমাইল হোছেইন** (জন্ম: ২২ ফেব্ৰুৱাৰী,১৯৬৫) বৰপেটা জিলাৰ কয়াকুছি গাঁৱৰ এক কৃষক পৰিয়ালত হৈছিল। তেখেত আধুনিক অসমীয়া ভাষাৰ একেৰাহে কবি, সমালোচক আৰু গৱেষক। অসমৰ চৰ-চাপৰিবাসীৰ ওপৰত গৱেষণা কৰা এওঁ দ্বিতীয়জন ইছমাইল হোছেইন কাৰণে, তেখেতক কনিষ্ঠ বুলিও জনা যায়। তেখেতৰ দ্বাৰা ৰচিত "শ্ৰীমন্ত শঙ্কৰদেৱৰ ইছলাম ধৰ্মী শিষ্য চান্দসাই" ৰ অনুপ্ৰেৰণাত আৰু তেখেতৰ পৃষ্ঠপোষকাত "চান্দসাই ভাওনা দল" কেৱল মুছলমান সদস্যৰে গঠিত হৈছিল। তেখেতৰ অসংখ্য ৰচনাৱলীৰ ভিতৰত কাব্য গ্ৰন্থ‘জীৱন আৰু মানুহ বিষয়ক’ৰ বাবে অসম সাহিত্য সভাই ১৯৯৫-৯৬ চনত শ্ৰেষ্ঠ মৌলিক গ্ৰন্থ হিচাপে “অম্বিকাগিৰী ৰায়চৌধুৰী বঁটা”, ‘অসমৰ চৰ-চাপৰিৰ লোক সাহিত্য’ গ্ৰন্থৰ বাবে ২০০৩ চনত “ৰেবানাথ শৰ্মা বঁটা”ৰে সন্মানিত কৰে৷

## শিক্ষা
কয়াকুছিৰ পৰা প্ৰাথমিক শিক্ষা সাং কৰি হেলাপাকড়ি হাই মাদ্ৰাছাৰ পৰা প্ৰথম বিভাগত মেট্ৰিক উত্তীৰ্ণ হৈছিল। পিছত "অণুবিদ্যুৎ আৰু দুৰ-সংযোগ অভিযান্ত্ৰিক" বিষয়ত অসম অভিযান্ত্ৰিক মহাবিদ্যালয়ৰ পৰা স্নাতক ডিগ্ৰী লৈছিল। কিছুদিন অসম অভিযান্ত্ৰিক প্ৰতিষ্ঠানত প্ৰবক্তা হিচাপে কাম কৰিছিল আৰু বৰ্তমানে যোৰহাটৰ প্ৰিন্স অৱ ৱেলেছ অভিযান্ত্ৰিক প্ৰতিষ্ঠানত প্ৰবক্তা হিচাপে কৰ্মৰত।

## কৰ্মৰাজি
তেখেতৰ প্ৰকাশিত উল্লেখযোগ্য গ্ৰন্থ সমূহ হল;

১. জীৱন আৰু মানুহ 

২. হিন্দু মুছলমান প্ৰশ্ন : সমন্বয় আৰু সংঘাত 

৩. সাম্প্ৰদায়িকতা বিৰোধী কবিতা 

৪. অসমীয়া জাতীয় জীবন আৰু অভিভাসী মুছলমান 

৫. সংহতিৰ সন্ধানত 

৬. চাপৰিৰ সূৰ্য 

৭. চৰ চাপৰিৰ সমাজ সমীক্ষা 

৮. নৈপৰীয়া 

৯. অসমত মৌলনা ভাসানী 

১০. চৰ চাপৰিৰ লোক সাহিত্য 

১১. ফাটবিহুৰ ইতিহাস আৰু ঐতিহ্যৃ

১২. ৰঙালী বিহুৰ ঐতিহ্য বিচাৰ 

১৩. সত্ৰাধিকাৰ পীতাম্বৰদেব গোস্বামীৰ জীৱন দৰ্শন 

১৪. শ্ৰীমন্ত শঙ্কৰদেৱ আৰু সমন্বয়ৰ ঐতিহ্য 

১৫. শঙ্কৰদেৱ বিশ্ব শ্ৰেষ্ঠ নহব কিয় 

১৬. আজান পীৰ আৰু জিকিৰ 

১৭. শ্ৰীমন্ত শঙ্কৰদেৱ আৰু চান্দসাই 

১৮. শঙ্কৰী ঐতিহ্যৰ বিচাৰ 

১৯. ইছলামৰ দৃষ্টিত শ্ৰীমন্ত শঙ্কৰদেৱ

২০. আমাৰ শঙ্কৰদেৱ অভিযান 

২১. বাৰেচহৰীয়া ভাওনা আৰু গজেন বৰুৱা 

২২. শৰণীয়া কছাৰী সমাজ 

২৩. আমি কিদৰে অসমীয়া হ'লো 

২৪. শঙ্কৰদেৱ বিভ্ৰাটৰ প্ৰত্যুত্তৰ 

২৫. বিজ্ঞাপন (কবিতা পুথি ) 

## তথ্য সংগ্ৰহ
শ্ৰেণী:অসমৰ ব্যক্তি
কিৰগিজস্তান

**কিৰগিজিস্তান** () মধ্য এছিয়াৰ পূব ভাগৰ এখন স্থলবেষ্টিত ৰাষ্ট্ৰ। ইয়াৰ চৰকাৰী নাম **কিৰগিজ প্ৰজাতন্ত্ৰ** (Кыргыз Республикасы * ক্যিৰ্গিয্‌ ৰেস্পুব্লিকাস্যি*)। ইয়াৰ উত্তৰে কাজাখাস্তান, পূবে চীন, দক্ষিণে চীন আৰু তাজিকিস্তান আৰু পশ্চিমে উজবেকিস্তান। বিশকেক চহৰ দেশখনৰ ৰাজধানী তথা বৃহত্তম চহৰ। 

কিৰগিজ সকল মুছলমান জাতি। তেওঁলোক কিৰগিজ ভাষা নামৰ একপ্ৰকাৰৰ তুৰ্কী ভাষা ব্যৱহাৰ কৰে। এওঁলোক কিৰগিজিস্তানৰ জনসংখ্যাৰ সংখ্যাগৰিষ্ঠ অংশ গঠন কৰিছে। 
উজবেক আৰু ৰুছ জাতিৰ লোকসকল এই অঞ্চলৰ উল্লেখযোগ্য সংখ্যালঘু সম্প্ৰদায়। ঊনৈছ শতিকাৰ শেষৰ ফালে কিৰগিজিস্তান ৰুছ সম্ৰাজ্যৰ অন্তৰ্গত হয়। ১৯২৪ চনত ই ছোভিয়েট ইউনিয়নৰ এখন স্বায়ত্তশাসিত অঞ্চলৰ মৰ্যাদা পায়। ১৯৩৬ চনত ইয়াক ছোভিয়েট প্ৰজাতন্ত্ৰৰ মৰ্যাদা দিয়া হয়। তেতিয়া এই দেশ কিৰগিজিয়া নামেও পৰিচিত আছিল। ১৯৯১ চনত দেশখনে স্বাধীনতা লাভ কৰে আৰু ১৯৯৩ চনত নতুন সংবিধান গ্ৰহণ কৰা হয়। 
## ৰাজনীতি

কিৰগিজিস্তান এখন অৰ্ধ-ৰাষ্ট্ৰপতিশাসিত প্ৰতিনিধিত্বমূলক গণতান্ত্ৰিক ৰাষ্ট্ৰ। ৰাষ্ট্ৰপতি কেৱল ৰাষ্ট্ৰৰ প্ৰধান। প্ৰধানমন্ত্ৰী হৈছে দেশ খনৰ চৰকাৰ প্ৰধান। ৰাষ্ট্ৰৰ প্ৰশাসনিক আৰু আন আন ক্ষমতা সমূহ এওঁৰ হাতত ন্যস্ত। ৰাষ্ট্ৰৰ পৰিচালনাৰ সমস্ত ক্ষমতা চৰকাৰৰ হাতত ন্যস্ত। আইন প্ৰণয়নৰ ক্ষমতা চৰকাৰ আৰু আইনসভা উভয়ৰ ওপৰত ন্যস্ত। বিচাৰ ব্যৱস্থা সাধাৰণতে চৰকাৰৰ পৰা স্বতন্ত্ৰ। 
## ভাষা
কিৰগিজ ভাষা কিৰগিজিস্তানৰ চৰকাৰী ভাষা। এই ভাষা কিৰগিজিস্তানৰ আধাতকৈ বেছি অধিবাসীৰ মাতৃভাষা। ইয়াৰ প্ৰায় ১৬% লোক ৰুছ ভাষা ব্যৱহাৰ কৰে। অন্যান্য প্ৰচলিত ভাষা সমূহ হল; উজবেক ভাষা, চীনা ভাষা, মংগোলীয় ভাষা আৰু উইগুৰ ভাষা। ইয়াৰ কিছুমান উল্লেখনীয় জনগোষ্ঠী হৈছে কিৰগিজ, উজবেক, ৰাছিয়ান, জাৰ্মান আদি। 

## পৰিবহণ
সুউচ্চ পাহাৰীয়া ভূ-প্ৰকৃতি কিৰগিজিস্তানৰ পৰিবহণ ব্যৱস্থাৰ ওপৰত গভীৰ প্ৰভাৱ বিস্তাৰ কৰিছে। কিৰগিজিস্তানৰ বাট-পথ সমূহ অতি দুৰ্গম, পাহাৰীয়া ঢালত, সৰ্পিলকাৰ। এইবোৰৰ বেছিভাগেই সমুদ্ৰ পৃষ্ঠৰা পৰা ৩০০০ মিটাৰ ওখ গিৰিপথৰ মাজেৰে পাৰ হৈ গৈছে। ইয়াৰ বাট-পথ সমূহ সঘনাই ভূমিস্খলন আৰু হিমানী সম্প্ৰপাতৰ চিকাৰ হয়। শীতকালত উচ্চ উচ্চতাৰ দুৰৱৰ্তী অঞ্চলসমূহ ভ্ৰমণ কৰা অত্যন্ত দুঃসাধ্য। আৰু এক প্ৰধান সমস্যা হল, ছোভিয়েট চৰকাৰৰ আমলত নিৰ্মিত বেছিভাগ পথৰ মাজেৰে বৰ্তমান আন্তৰ্জাতিক সীমা পাৰ হৈ গৈছে। ইয়াৰ ফলত এই পথ সমূহ ব্যৱহাৰ কৰোঁতে আন্তৰ্জাতিক নীতি-নিৰ্দেশনা মানি চলিব লাগে। যাৰ ফলত বহুত সময় নষ্ট হয়। কিৰগিজিস্তানত গ্ৰামীণ আৰু পাহাৰীয়া অঞ্চলত পৰিবহণৰ মাধ্যম হিচাপে ঘোড়া ব্যৱহৃত হয়। 
## তথ্য উৎস

 
শ্ৰেণী:এছিয়াৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
কম্বোডিয়া

**কম্বোডিয়া** বা **কাম্বোডিয়া** বা **কাম্পুচিয়া** দক্ষিণ-পূব এছিয়াৰ এখন দেশ। "কম্বোডিয়া" নাম (ইংৰাজী Cambodia শব্দৰ পৰা আহিছে। ইয়াৰ উৎস হ’ল স্থানীয় খ্মেৰ ভাষাৰ *প্ৰতেহ্‌ কম্পুচিয়া* (ប្រទេសកម្ពុជា) অৰ্থাৎ "কম্বোজ প্ৰদেশ"। দেশখন **কাম্পুচিয়া** নামেৰেও পৰিচিত। খমেৰ ভাষাত *স্ৰোক্‌ খ্‌মায়্‌* (ស្រុកខ្មែរ) অৰ্থাৎ "খমেৰ দেশ" নামটিও সুপ্ৰচলিত। 

কম্বোডিয়াৰ উত্তৰ-পূবে লাউচ, পূবে আৰু দক্ষিণ-পূবে ভিয়েটনাম, পশ্চিম আৰু উত্তৰ-পশ্চিমে থাইলেণ্ড আৰু দক্ষিণ-পশ্চিমে থাইলেণ্ড উপসাগৰ। ফনম পেন দেশেৰ ৰাজধানী আৰু বৃহত্তম চহৰ। 

প্ৰাচীনকালৰ পৰায়ে কম্বোডিয়াত ৰাজতন্ত্ৰ বিদ্যমান আছিল। এক হাজাৰ বছৰৰ আগতে কম্বোডিয়া খমেৰ জাতিৰ আংকৰ সম্ৰাজ্যৰ কেন্দ্ৰ আছিল। আংকৰ সম্ৰাজ্যৰ ৬০০ বছৰ ধৰি সমগ্ৰ দক্ষিণ-পূব এছিয়া বিস্তৃত আছিল। ১৮৬৩ চনৰ পৰা ১৯৫৩ চনলৈ ই ফৰাচী সকলৰ উপনিবেশ আছিল। ১৯৭০ চনত ৰাজতন্ত্ৰৰ স্থানত প্ৰজাতন্ত্ৰ প্ৰতিষ্ঠা কৰা হয় আৰু ১৯৭৫ চনত খমেৰ ৰুজ নামৰ এক সাম্যবাদী চৰকাৰ ক্ষমতা লাভ কৰে। তেওঁলোকে দেশখনক কাম্পুচিয়া প্ৰজাতন্ত্ৰ নাম দিয়ে। খমেৰ ৰুজৰ নিপীড়ন আৰু চৰমপন্থী সমাজতান্ত্ৰিক সংস্কাৰ কম্বোডিয়াৰ সমাজ আৰু অৰ্থনীতিক ধংশৰ পথত লৈ যায়। ১৯৭৯ চনত ভিয়েটনাম আৰু কম্বোডিয়াৰ খমেৰ ৰুজ-বিৰোধী শক্তি চৰকাৰ খনৰ পতন ঘটায় আৰু অপেক্ষাকৃত সহিষ্ণু এটি সাম্যবাদী চৰকাৰ গঠন কৰে। ১৯৮৯ চনত দেশখনে সমাজতন্ত্ৰ পৰিত্যাগ কৰে আৰু ১৯৯৩ চনত এক নতুন সংবিধান গ্ৰহণ কৰা হয়। নতুন সংবিধানত ৰাজতন্ত্ৰ পুনঃপ্ৰতিষ্ঠা কৰা হয়। 

বিশ্বৰ আটাইতকৈ বিশাল ধাৰ্মিক উপাসনাস্থলী তথা বিশ্ব ঐতিহ্য ক্ষেত্ৰ অংকৰ ৱাত মন্দিৰ ইয়াতেই অৱস্থিত।

## ভূগোল
কম্বোডিয়া সম্পূৰ্ণৰূপে ক্ৰান্তীয় অঞ্চলত অৱস্থিত। সেয়ে ইয়াৰ জলবায়ু উষ্ণ আৰু আদ্ৰ। মেকং নদী ইয়াৰ গুৰুত্বপূৰ্ণ নদী। এই নদী দেশখনৰ সোঁমাজেৰে পাৰ হৈ গৈছে। মেকং নদী কম্বোডিয়াৰ মূল পানীৰ উৎস। দেশখন আকাৰৰ ফালৰ পৰা মিছৌৰীৰ সমান। 
## অৰ্থনীতি

বৰ্তমান সময়ত কম্বোডিয়াৰ অৰ্থনীতি দ্ৰুত গতিত আগবাঢ়িছে। কম্বোডিয়ায়ে ইয়াৰ প্ৰথম সুউচ্চ আকাশলংঘি অট্টালিকা গোল্ড টাৱাৰ ৪২ নিৰ্মাণ কৰাৰ পথত। ফেনম পেনহ চহৰৰ কাষতে কামক' চিটি নামৰ এক আধুনিক উপগ্ৰহ চহৰ নিৰ্মাণ কৰি থকা হৈছে। কোৰিয়ান বিনিয়োগকাৰী সকলৰ দ্বাৰা এই চহৰ নিৰ্মাণ কৰি থকা হৈছে। ইয়াৰ মূল উদ্দেশ্য হ’ল ফেনম পেনহক এক আধুনিক ৰূপ প্ৰদান কৰা আৰু বিদেশী বিনিয়োগ বৃদ্ধি কৰা। কম্বোডিয়া বিশ্বৰ অন্যতম শীৰ্ষ দুৰ্নীতিগ্ৰস্ত দেশ হিচাপে জনাজাত। প্ৰাকৃতিক সম্পদ আৰু পৰ্যটন ইয়াৰ অৰ্থনীতিৰ মূল ভেটি।

## জনগাঁথনি
খামেৰ বা কম্বোডিয়ান সকল ইয়াৰ মূল অধিবাসী। অন্যান্য উল্লেখযোগ্য সংখ্যালঘু সম্প্ৰদায় সমূহ হল: চীনা, ভিয়েটনামী, মুছলমান চাম-মালয়, লাওটিয়ান আৰু বিভিন্ন ওচৰৰ পাহাৰীয়া জনগোষ্ঠী। 
## তথ্যউৎস

শ্ৰেণী:এছিয়াৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
শ্ৰেণী:কম্বোডিয়া
লেবানন

**লেবানন**, চৰকাৰী ভাবে লেবানন গণৰাজ্য, পশ্চিম এছিয়াৰ ভূমধ্যসাগৰৰ পূব পাৰত অৱস্থিত এখন ৰাষ্ট্ৰ। ইয়াৰ উত্তৰ আৰু পূবত ছিৰিয়া আৰু দক্ষিণত ইজৰাইল দেশ অৱস্থিত। ভূমধ্যসাগৰৰ আৰু আৰৱৰ ভিতৰৰ ভাগৰ এই দেশখনৰ ইতিহাস সমৃদ্ধ আৰু মিশ্ৰিত। এই অঞ্চল পেলেষ্টাইনৰ অতি প্ৰাচীন প্ৰায় ২৫০০ খ্ৰীষ্টপূৰ্বৰ পৰা ৫৩৯ খ্ৰীষ্টপূৰ্বৰ সংস্কৃতিৰ স্থল। কোনো কোনো পণ্ডিতৰ মতে ইয়াতেই লিপিৰ আৱিষ্কাৰ হৈছিল। তাৰপিছত ফাৰ্চী, ইউৰোপীয়, ৰোমান, আৰৱী, আৰু উছমানি তুৰ্কী সকলৰ দ্বাৰা শাসিত হোৱাৰ পিছত অৱশেষত লেবানন ফ্ৰান্সৰ অধীনত যায়। এই ঐতিহাসিক পৰিঘটনা সমূহৰ বাবেই দেশ খনৰ ধাৰ্মিক আৰু জাতীয় বৈচিত্ৰতাত চহকী। 

লেবাননৰ প্ৰায় ৬০% লোক মুছলমান। তাৰে ভিতৰত চিয়া আৰু চুন্নী সম্প্ৰদায়ৰ অনুপাত সমান। বাকী ৩৮% খ্ৰীষ্টিয়ান ধৰ্মৰ। ১৯৪৩ চনত ফ্ৰান্সৰ পৰা স্বাধীনতা পোৱাৰ পিছত ইয়াত একপ্ৰকাৰৰ গৃহযুদ্ধ চলিছিল আৰু ২০০৬ চনত ইজৰাইলৰ লগত এক যুদ্ধ হয়। 

ইয়াত এক বিশেষ প্ৰকাৰৰ গণতান্ত্ৰীক চৰকাৰে শাসন কৰে। ইয়াৰ ৰাষ্ট্ৰপতি এজন খ্ৰীষ্টিয়ান, প্ৰধানমন্ত্ৰী এজন চুন্নী মুছলমান, নিৰ্বাচিত প্ৰতিনিধিৰ সভাৰ অধ্যক্ষ এজন চিয়া মুছলিম আৰু উপ-প্ৰধানমন্ত্ৰী এজন পৰম্পৰাগত গ্ৰীক ধৰ্মৰ। আৰৱী আৰু ফৰাচী ইয়াৰ চৰকাৰী ভাষা। 

লেবাননত দুটা পৰ্বত শ্ৰেণী আছে। ইয়াৰ উপকূলীয় সীমাৰেখাও যথেষ্ট বেছি। লেবাননক প্ৰায়ে "**মধ্যপ্ৰাচ্যৰ পদ্মৰাগ মণি**" বুলি কোৱা হয়। 

ইয়াত প্ৰায় ৪ মিলিয়ন লোকে বসবাস কৰে। আনহাতে প্ৰায় ১৬ মিলিয়ন লেবানিছ মানুহ বিশ্বৰ আন আন প্ৰান্তত বাস কৰে। লেবাননৰ সংস্কৃতি ঘাইকৈ পাশ্চাত্য সভ্যতাৰ লগত মিল আছে। সেয়ে ইয়াক **প্ৰাচ্য আৰু পাশ্চাত্যৰ মিলনভূমি** বুলিও কোৱা হয়। 

চিদাৰ গছ লেবাননৰ ৰাষ্ট্ৰীয় প্ৰতীক। ইয়াৰ পৰ্বত-পাহাৰত যথেষ্ট পৰিমাণে এই গছ পোৱা যায়। 
লেবাননৰ মুঠ মাটিকালি ১০,৪৫২ বৰ্গ কিমি (৪,০৩৫ বৰ্গ মাইল), ইয়াৰে ১.৬% বা ১৬৭ বৰ্গ কিমি হৈছে জলভাগ। 
২০০৭ চনৰ জুলাই মাহ অনুসৰি লেবাননৰ আনুমানিক জনসংখ্যা হৈছে মুঠ ৪,০৯৯,০০০। 
## প্ৰশাসন
লেবানন ছয়খন প্ৰশাসনিক অঞ্চলত বিভক্ত। এই ছয়খন প্ৰশাসনিক অঞ্চল আকৌ ২৫খন জিলাত ভাগ কৰা হৈছে।  জিলা সমূহ আকৌ কেইবাখনো পৌৰসভাত বিভক্ত কৰা হৈছে। 

* বেইৰুত প্ৰশাসনিক অঞ্চল 
** বেইৰুত প্ৰশাসনিক অঞ্চল কোনো আন জিলাত ভাগ কৰা হোৱা নাই। ই কেৱল ৰাজধানী বেইৰুত চহৰেৰে গঠিত। 
* নাবাটিয়েহ প্ৰশাসনিক অঞ্চল (*জাবল আমেল*)
** বিণ্ট জীবেল জিলা 
** হাশ্ববায়া জিলা 
** মাৰজেয়ুন জিলা 
** নাবাটিয়েহ জিলা 
* বেক্কা প্ৰশাসনিক অঞ্চল 
** বালবেক জিলা 
** হেৰমেল জিলা 
** ৰাশায়া জিলা 
**পশ্চিম বেক্কা জিলা (*আল বেক্কা লাল ঘৰবি*)
** জাহলে জিলা 
* উত্তৰ প্ৰশাসনিক অঞ্চল (*আল শামাল*)
** অক্কাৰ জিলা 
** বাটৰৌন জিলা 
** বশ্বৰৰী জিলা 
** কৌৰা জিলা 
** মিনিয়েহ দাননীয়েহ জিলা 
** ত্ৰিপলি জিলা
** জঘৰতা জিলা 
*মাউণ্ট লেবানন প্ৰশাসনিক অঞ্চল (*জাবল লুবনান*)
**এলে জিলা 
** বাব্দা জিলা 
** বিবলছ (*জাবেলি*)
** চৌফ জিলা 
** কেছেৰৱান জিলা 
** মাতন জিলা 
* দক্ষিণ প্ৰশাসনিক অঞ্চল (*আল জানোব *)
** জেঝজিন জিলা
** চিদন জিলা (*চাইদা *)
** টায়াৰ জিলা (*চুৰ*)

## ৰাজনীতি
লেবানন এক সংসদীয় গণতন্ত্ৰ যত চৰকাৰৰ সৰ্বোচ্চ পদসমূহ আনুপাতিক হাৰে কিছু নিৰ্দিষ্ট ধৰ্মীয় গোষ্ঠীৰ লোকৰ প্ৰতিনিধিৰ বাবে নিৰ্ধাৰিত। সংবিধান অনুসৰি প্ৰতি ৪ বছৰ অন্তৰালত সংসদীয় নিৰ্বাচন হয়। আইনসভাই আগন্তুক ৬ বছৰৰ বাবে ৰাষ্ট্ৰপতি নিৰ্বাচন কৰে। লেবাননৰ শেষ সংসদীয় নিৰ্বাচন ২০০৯ চনত আৰু ৰাষ্ট্ৰপতি নিৰ্বাচন ২০০৮ চনত অনুষ্ঠিত হয়। ৰাষ্ট্ৰপতি আৰু আইনসভাই একত্ৰে প্ৰধানমন্ত্ৰী নিৰ্বাচন কৰে। 
## তথ্য উৎস

শ্ৰেণী:এছিয়াৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
পূৱ টিমুৰ

**পূৱ টিমুৰ** (টেটুম: Timór Lorosa'e *টিমুৰ্ লোৰোছায়ে*, পৰ্তুগিজ: Timor-Leste *টেমুৰ লেষ্ট্যি* আ-ধ্ব-ব: [ti'moɾ 'lɛʃtɨ]) দক্ষিণ-পূৱ এছিয়াৰ এখন ৰাষ্ট্ৰ। টিমুৰ দ্বীপৰ পূৱ অৰ্ধাংশক লৈ দেশখন গঠিত। ইয়াৰ উত্তৰে ৱেটাৰ প্ৰণালী আৰু দক্ষিণে টিমুৰ সাগৰ আছে। দ্বীপৰ পশ্চিম অংশ ইণ্ডোনেছিয়া পূৱ নুছা তেংগাৰৰা প্ৰদেশৰ অন্তৰ্গত। ১৬শ শতিকাৰ আৰম্ভণিৰ পৰা ১৯৭৫ চন পৰ্যন্ত পূৱ টিমুৰ এক পতুৰ্গিজ উপনিৱেশ আছিল। ১৯৭৬ৰ পৰা ১৯৯৯ চন পৰ্যন্ত ইণ্ডোনেছিয়াই ইয়াক এখন প্ৰদেশ হিচাপে দাবী কৰে। ১৯৯৯ চনৰ আগষ্ট মাহত পুৱ টিমুৰৰ জনগণে এক গণভোটৰ মাধ্যমেৰে স্বাধীনতাৰ সপক্ষে ৰায় দান কৰে। পূৰ্ণ স্বাধীনতা লাভৰ আগলৈকে এই দেশখন ৰাষ্ট্ৰ সংঘৰ অধীনত আছিল। ২০০২ চনৰ মে মাহত দেশখনে পূৰ্ণ স্বাধীনতা লাভ কৰি সম্পূৰ্ণ প্ৰজাতন্ত্ৰত পৰিণত হয়। ইয়াৰ নাম ৰখা হয় "República Democrática de Timor-Leste" অৰ্থাৎ "গণপ্ৰজাতন্ত্ৰী পূৱ টিমুৰ। " উত্তৰ উপকূলত অৱস্থিত বন্দৰ নগৰ দিলি হৈছে পূৱ টিমুৰৰ ৰাজধানী। 

## ইতিহাস
১৯৭৫ চনলৈকে পূৱ টিমুৰ পৰ্তুগালৰ এক উপনিৱেশ আছিল। ১৯৭৫ চনত ইণ্ডোনেছিয়াই এই দ্বীপটো দখল কৰে। তাৰ পিছৰ পৰাই দ্বীপটোত চৰম নিসংহতা, উত্তেজনা আৰু অসন্তোষৰ আৰম্ভ হয়। অৱশেষত ১৯৯৯ চনৰ ৩০ আগষ্টত ৰাষ্ট্ৰসংঘৰ তত্ত্বাৱধানত স্বাধীনতাৰ প্ৰশ্নলৈ এক গণভোট অনুষ্ঠিত হয় আৰু স্বাধীনতাৰ সপক্ষে প্ৰায় ৭৮.৫% ভোটদান হয়। ২০০২ চনৰ ১৪ এপ্ৰিলৰ ৰাষ্ট্ৰপতি নিৰ্বাচনৰ বিজয়ী আলেকজেণ্ডাৰ হোছে জানানা গোছামাই ৰাষ্ট্ৰপতি হিচাপে শপত গ্ৰহণ কৰে। ২০০১ চনৰ ৩০ আগষ্টত অনুষ্ঠিত হোৱা প্ৰথম সংসদীয় নিৰ্বাচনত স্বাধীনতাকামী দল ফ্ৰেটিলিনে দেশৰ আইন সভাৰ ৮৮খন আসনৰ ভিতৰত ৫৫খন আসনত জয় লাভ কৰে। আল কাটিৰিয়ে প্ৰধানমন্ত্ৰী হিচাপে শপত গ্ৰহণ কৰে। 

## নামকৰণ
"Timor" শব্দটো মালয় ভাষাৰ *Timur* শব্দৰ পৰা আহৰণ কৰা হৈছে, ইয়াৰ অৰ্থ হৈছে "পূৱ", পৰ্তুগীজত *Timor* বুলি লিখা হৈছিল, সেইদৰে ইয়াৰ সামগ্ৰিক অৰ্থ হৈছে "পূৱ পূৱ": পৰ্তুগীজত *Timor-Leste* (*Leste* শব্দইও *পূৱ* বুজায়); টেতুমত *Timór Lorosa'e* (*Lorosa'e*ৰ অৰ্থ "পূৱ" (কাব্যিক "উদিত সূৰ্য"))। দ্বীপটোৰ নামৰ পিছত *পূৱ* অৰ্থ প্ৰকাশ কৰা পৰ্তুগীজ শব্দ ব্যৱহাৰ কৰি ইণ্ডোনেছিয়ান ভাষাত দেশ খনক *টিমুৰ টিমুৰ* বুলি কোৱা হয়। 

সংবিধান অনুসৰি দেশখনৰ চৰকাৰী নাম হৈছে **ডেমক্ৰেটিক ৰিপাব্লিক অৱ টিমুৰ-লিষ্ট** পৰ্তুগীজত **ৰিপাব্লিকা ডেম'ক্ৰেটিকা ডি টিমুৰ-লিষ্ট**, আৰু টেমুন ভাষাত **ৰিপাব্লিকা ডেম'ক্ৰেটিকা টিমুৰ-লিষ্ট** বুলি কোৱা হয়। 

আন্তৰ্জাতিক মান সংস্থা (ISO) অনুসৰি ইংৰাজী আৰু অন্য সকলো ভাষাতে ৰাষ্ট্ৰ সংঘ, ইউৰোপিয়ান ইউনিয়ন, আৰু বিভিন্ন উচ্চস্তৰীয় সংগঠন যেনে: ফ্ৰান্স (AFNOR), যুক্ত ৰাষ্ট্ৰ (ANSI), যুক্ত ৰাজ্য (BSI), জাৰ্মানি (DIN), আৰু ছুইডেন (SIS), প্ৰ'টকল অনুসৰি সকলো চৰকাৰী অভিযান আৰু CIA World Factbookত গ্ৰহণ কৰা চৰকাৰী চমু নামটো হৈছে *Timor-Leste* (ক'ড: TLS আৰু TL)।

## তথ্য সংগ্ৰহ

শ্ৰেণী:এছিয়াৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
কুৱেইট

**কুৱেইট** (আৰৱী: دولة الكويت) পশ্চিম এছিয়াত অৱস্থিত এখন আমিৰাত ৰাষ্ট্ৰ। ইয়াৰ উত্তৰে চৌদি আৰৱ আৰু উত্তৰ পশ্চিমত ইৰাক অৱস্থিত। ইয়াৰ উত্তৰ-দক্ষিণকৈ দীঘ সৰ্বোচ্চ ২০০ কিঃমিঃ(১২০ মাইল) আৰু পূব-পশ্চিমকৈ ১৭০ কিঃমিঃ (১১০ মাইল)। কুৱেইট এক আৰৱী শব্দ, ইয়াৰ অৰ্থ হল "পানীৰ কাষৰ মহল"। প্ৰায় ৩০ লাখ জনসংখ্যাৰ এই দেশত সাংবিধানিক ৰাজতন্ত্ৰ বিৰাজমান। ইয়াৰ চৰকাৰ সংসদীয়। কুৱেইট চিটি দেশ খনৰ আৰ্থিক আৰু ৰাজনৈতিক ৰাজধানী। কুৱেইটত কেইবাটাও দ্বীপ অন্তৰ্ভুক্ত। তাৰে ভিতৰত ইৰাকৰ সীমাত থকা বুমিয়ান দ্বীপ সৰ্ববৃহৎ। 

১৯৯০ চনত ইৰাকে কুৱেইটৰ লগত যুদ্ধ কৰি নিজৰ অধীনত আনিছিল। সাত মাহ পিছত আমেৰিকা যুক্তৰাষ্ট্ৰৰ সৈন্য বাহিনীৰ দ্বাৰা কুৱেইট মুক্ত হয়। ঘূৰি যোৱা ইৰাকী সৈন্য সকলে প্ৰায় ৭৫০টা তেলৰ পুং জ্বলাই দিয়ে। ইয়াৰ ফলত আৰ্থিক ক্ষতিৰ লগতে পৰিৱেশৰো বিস্তৰ ক্ষতি সাধন হয়। এই যুদ্ধত কুৱেইটৰ আন্তঃগাঁথনিৰ বিস্তৰ ক্ষতি সাধন হয় আৰু ইয়াক পুনৰ নিৰ্মাণ কৰিবলগীয়া হয়। 

খাৰুৱা তেলৰ সঞ্চিত ভাণ্ডাৰৰ ভিতৰত কুৱেইট বিশ্বৰ ভিতৰতে পঞ্চম। সেইদৰে জনমূৰী আয়ৰ হিচাপত ই বিশ্বৰ একাদশ স্থানৰ ধনী দেশ। কুৱেইটত তেলৰ সন্ধান আৰু শোধনৰ প্ৰক্ৰিয়া ১৯৩০ চনৰ পৰা আৰম্ভ কৰা হৈছিল। ১৯৬১ চনত যুক্তৰাষ্ট্ৰৰ পৰা স্বাধীন হোৱাৰ পিছৰে পৰা এই ক্ষেত্ৰত অভূতপূৰ্ব বৃদ্ধি দেখিবলৈ পোৱা গৈছে। দেশ খনৰ ৯৫ শতাংশ ৰপ্তানি আৰু ৮০ শতাংশ চৰকাৰী ৰাজস্ব তেল আৰু তেলৰ পৰা উৎপাদিত বস্তুৰ পৰায়ে আহে। 

## ৰাজনীতি

কুৱেইট এখন সাংবিধানিক অৰ্ধ গণতান্ত্ৰিক আমিৰাত। আমিৰ কুৱেইটৰ ৰাষ্ট্ৰপ্ৰধান তথা চৰকাৰ প্ৰধান। এই সংকৰ ৰাজনৈতিক তন্ত্ৰ নিৰ্বাচিত সাংসদ আৰু চৰকাৰৰ দ্বাৰা নিয়োজিত বিষয়া সকলৰ দ্বাৰা পৰিচালিত হয়।

কুৱেইটৰ সংবিধান ১৯৬২ চনত গৃহীত কৰা হৈছিল। কুৱেইট মধ্য প্ৰাচ্যৰ ৰাষ্ট্ৰ সমূহৰ ভিতৰত নাগৰিকৰ অধিকাৰ আৰু ৰাজনৈতিক অধিকাৰৰ আটাইতকৈ বেছি মুক্ত ৰাষ্ট্ৰ। ফ্ৰীদম হাউচ নামৰ সংস্থায়ে ফ্ৰীদম ইন দা ৱৰ্ল্ড জৰীপ মতে কুৱেইটক পাৰ্টলি ফ্ৰী বা অৰ্ধ মুক্ত বুলি চিহ্নিত কৰিছে।

## প্ৰশাসন
কুৱেইট ছয়খন প্ৰশাসনীয় অঞ্চলত বিভক্ত। এই অঞ্চল সমূহ আকৌ জিলাৰে ভাগ কৰা হৈছে। 

## ভাষা
আদৰ্শ আৰৱী ভাষা কুৱেইটৰ চৰকাৰী ভাষা। আদৰ্শ আৰৱী ভাষা ধ্ৰুপদী আৰৱী ভাষাৰ এটি আধুনিকায়িত ৰূপ। ধৰ্মীয় আচাৰ অনুষ্ঠানত এতিয়াও ধ্ৰুপদী আৰৱী ভাষা ব্যৱহৃত হয়। অন্যান্য সমস্ত আনুষ্ঠানিক কামকাজ, শিক্ষা আৰু গণমাধ্যমত আদৰ্শ আৰৱী ভাষা ব্যৱহৃত হয়। কুৱেইটৰ জনগণৰ প্ৰায় ৮৫% লোকে মৌখিক আদান-প্ৰদানৰ বাবে উপসাগৰীয় আৰৱী ভাষা ব্যৱহাৰ কৰে। বিদেশী ভাষা হিচাপে ইংৰাজী ভাষা বহুলভাবে প্ৰচলিত। ইংৰাজীত ৰেডিঅ টিভিৰ অনুষ্ঠান সম্প্ৰচাৰ কৰা হয়। 

## তথ্য উৎস

 
শ্ৰেণী:এছিয়াৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
তাৱাক্কল কাৰমান

**তাৱাক্কল আব্দেল-চালাম কাৰমান** (জন্ম: ৭ ফেব্ৰুৱাৰী ১৯৭৯) এগৰাকী য়েমেনৰ সাংবাদিক, ৰাজনীতিক আৰু য়েমেনৰ আল-ইছলাহ ৰাজনৈতিক দলৰ প্ৰবীণ সদস্য। তদুপৰি কাৰমান এগৰাকী মানবাধিকাৰ কৰ্মী হিচাপেও দীৰ্ঘদিন ধৰি কাম কাজ চলাই আছে। তেওঁ “ৱমেন জাৰ্ণালিষ্ট উইথআউট চেইন্স” নামৰ নাৰী সাংবাদিকদৰ এটি দলক নেতৃত্ব দিয়ে। ২০০৫ চনত তেওঁ এই অনুষ্ঠান প্ৰতিষ্ঠা কৰিছিল। 
২০১১ চনৰ য়েমেনৰ বিদ্ৰোহৰ সময়ত কাৰমান অন্তৰ্জাতিকভাৱে পৰিচিত হৈ পৰে। তেওঁক য়েমেনৰ জনগণে “লৌহ মানৱী” আৰু “বিদ্ৰোহৰ মাতৃ” বুলি অভিহিত কৰে। তেওঁ ২০১১ চনৰ শান্তিৰ নোবেল বঁটা লাভ কৰে। তেওঁ প্ৰথম য়েমেনীয় আৰু প্ৰথম আৰৱীয় নাৰী হিচাপে এই বঁটা লাভ কৰে। তদুপৰি তেওঁ দ্বিতীয় মুছলমান নাৰী আৰু দ্বিতীয় সৰ্বকনিষ্ঠ ব্যক্তি হিচাপে নোবেল বঁটা লাভ কৰে।

২০০৫ চনত সাংবাদিক হিচাপে কাৰমান য়েমেনত পৰিচিত হৈ উঠে। তাৰ লগতে তেওঁ এক মোবাইল ফোন সংবাদ সেৱাৰ প্ৰবক্তা আছিল। ২০০৭ চনত এই মোবাইল ফোন সংবাদ সেৱাৰ লাইচেন্স বাতিল কৰা হয়। তাৰপিছত তেওঁ গণমাধ্যমৰ স্বাধীনতাৰ পক্ষে আন্দোলন আৰম্ভ কৰে। ২০০৭ চনৰ মে মাহত কাৰমান সাপ্তাহিকভাবে প্ৰতিবাদ সভাৰ আয়োজন কৰে। একসময়তে তেওঁ এই প্ৰতিবাদৰ মাধ্যমৰে গণমাধ্যমৰ সংস্কাৰৰ দাবী তোলে। তেওঁ আৰৱ বিদ্ৰোহৰ সপক্ষেও বিদ্ৰোহ কৰে। তেওঁ য়েমেনৰ ৰাষ্ট্ৰপতি আলি আবদুল্লাহ চালেহৰ বিপক্ষে প্ৰবল প্ৰতিবাদী হৈ পৰে। 

## প্ৰথমিক জীৱন
কাৰমান ১৯৭৯ চনৰ ৭ ফেব্ৰুৱাৰীত য়েমেনৰ মেখলাফ নামৰ ঠাইত জন্মগ্ৰহণ কৰে। মেখলাফ তাজিজ চহৰৰ নিকটত অৱস্থিত। তাজিজ য়েমেনৰ তৃতীয় বৃহত্তম চহৰ আৰু ইয়াত অনেক প্ৰখ্যাত শিক্ষা প্ৰতিষ্ঠান আছে। কাৰমান তাজিজ চহৰতে শিক্ষাগ্ৰহণ কৰে। তেওঁৰ পিতৃ আব্দেল চালাম কাৰমান, এজন আইনজীৱী আৰু ৰাজনীতিক। আব্দেল চালাম এসময়ত আইন বিষয়ক মন্ত্ৰী আছিল। তাৱাক্কল কাৰমানৰ এজন ভায়েক তাৰিক কাৰমান য়েমেনৰ বিখ্যাত কবি। তাৱাক্কল কাৰমানৰ এগৰাকী ভগ্নী চাফা কাৰমান আল-জাজিৰাত সাংবাদিক হিচাপে কাম কৰে। কাৰমানৰ স্বামীৰ নাম মহম্মদ আল-নাহমী। তেওঁলোকৰ তিনিটা সন্তান আছে। 

কাৰমান বাণিজ্য বিভাগত স্নাতক আৰু ৰাজনৈতিক বিজ্ঞানৰ স্নাতকোত্তৰ ডিগ্ৰী লাভ কৰিছিল। ২০১২ চনত তেওঁ কানাডাৰ ইউনিভাৰ্চিটি অফ আলবাৰ্তাৰ পৰা আন্তৰ্জাতিক আইন বিষয়ত সন্মানজনক ডক্টৰেট ডিগ্ৰী লাভ কৰে। 

২০১০ চনত এক প্ৰতিবাদ সভাত এজন মহিলায়ে কাৰমানক ছুৰীকাঘাত কৰাৰ চেষ্টা চলায়, এই ঘটনা কাৰমানৰ সমৰ্থক সকলে প্ৰতিহত কৰিবলৈ সক্ষম হয়। তাৰিক কাৰমানৰ উদ্ধৃতিৰ পৰা জনা যায় যে, এজন প্ৰবীণ য়েমেনীয় আমোলা তেওঁৰ ভগ্নী তাৱাাক্কল কাৰমানক ২০১১ চনৰ জানুৱাৰীত হত্যাৰ ভাবুকি দিছিল। লগতে তেওঁক প্ৰতিবাদ সভাত অংশগ্ৰহণ কৰাৰ পৰা নিষিদ্ধ কৰিছিল। দা নিউয়ৰ্ক পত্ৰিকাৰ এটি প্ৰতিবেদন অনুসাৰে সেই আক্ৰমণকাৰী হল য়েমেনৰ ৰাষ্ট্ৰপতি চালেহ। 

কাৰমনে তেওঁৰ পৰিয়ালৰ পূৰ্ব-পুৰুষ সকল তুৰস্কৰ আনাতোলিয়া কাৰামান নামৰ অঞ্চলৰ বাসিন্দা বুলি জনায়। তুৰস্ক চৰকাৰে কাৰমনাক তুৰস্কৰ নাগৰিকত্ব প্ৰদান কৰে। তেওঁ ২০১২ চনৰ অক্টোবৰ মাহত আনুষ্ঠানিকভাবে এই নাগৰিকত্ব গ্ৰহণ কৰে।
## তথ্য উৎস

## বহিঃসংযোগ

* ব্যক্তিগত ৱেবছাইট
* , interviewed by Nadia Al-Sakkaf, *[[Yemen Times]]*, 17 June 2010
* 

শ্ৰেণী:য়েমেনৰ ব্যক্তি
শ্ৰেণী:শান্তিৰ ন'বেল বঁটা বিজয়ী
শ্ৰেণী:সমাজকৰ্মী
শ্ৰেণী:ৰাজনীতিবিদ
জৰ্জিয়া (দেশ)

**জৰ্জিয়া** (জৰ্জিয় ভাষা: საქართველო *চাকাৰ্ত্‌ভ়েলো*) পূব ইউৰোপৰ এখন গণতান্ত্ৰিক ৰাষ্ট্ৰ। ইয়াৰ ৰাজধানীৰ নাম তিবি‌লিচি। জৰ্জিয়া কৃষ্ণ সাগৰ আৰু কাস্পিয়ান সাগৰৰ মাজত অৱস্থিত স্থলযোটক দক্ষিণ ককেছাছ অঞ্চলৰ আটাইতকৈ পশ্চিমত অৱস্থিত ৰাষ্ট্ৰ। দক্ষিণ ককেছাছৰ অন্য ৰাষ্ট্ৰসমূহ হ’ল আজেৰবাইজান আৰু আৰ্মেনিয়া। 

জৰ্জিয়াৰ ভূগোল বিচিত্ৰ। ইয়াত আছে উচ্চ পৰ্বতমালা আৰু উৰ্বৰ উপকূলীয় নিম্নভূমি। জনসংখ্যাৰ অধিকাংশয়ে জৰ্জিয় জাতিৰ লোক। ১৯২২ চনত দেশখন ছোভিয়েট ইউনিয়নৰ অন্তৰ্ভুক্ত কৰা হয়। ১৯৯১ চনত স্বাধীনতা লাভ কৰাৰ পিছত দেশখনত ৰাজনৈতিক গতিবিধি আৰু গৃহযুদ্ধ আৰম্ভ হয়। এইসমূহ ঘটনাৰ কাৰণে আৰু অন্যান্য প্ৰাক্তন ছোভিয়েট গণতন্ত্ৰ সমূহৰ লগত অৰ্থনৈতিক সম্পৰ্ক ছিন্ন হোৱাৰ বাবে ইয়াৰ অৰ্থনীতি পতনৰ দিশত আগবাঢ়ে। ১৯৯০ৰ দশকৰ মাজৰ ফালে ৰাজনৈতিক সংঘাত কমি যোৱাত আৰু মুক্ত বজাৰ সংস্কাৰ সমূহ প্ৰতিষ্ঠিত হোৱাত দেশখনৰ অৰ্থনীতিত স্থিতিশীলতা ঘূৰি আহে। ১৯৯৫ চনৰ আগষ্ট মাহৰ জৰ্জিয়াৰ প্ৰথম সংবিধান গ্ৰহণ কৰা হয়। 

জৰ্জিয়াৰ সীমাৰ অভ্যন্তৰত দুইখন স্বায়ত্তশাসিত প্ৰজাতন্ত্ৰ বিদ্যমান। এখন হ’ল জৰ্জিয়াৰ দক্ষিণ-পশ্চিম কোণত অৱস্থিত আজাৰিয়া আৰু আনখন দেশৰ উত্তৰ-পশ্চিম দিশত অৱস্থিত আবখাজিয়া। দুয়োখন প্ৰজাতন্ত্ৰৰে কৃষ্ণ সাগৰত উপকূল আছে। তদুপৰি দক্ষিণ অছেটিয়া নামৰ এখন স্বায়ত্তশাসিত অঞ্চল দেশৰ উত্তৰৰ মধ্যভাগত অৱস্থিত। আবখাজিয়া আৰু দক্ষিণ অছেটিয়াৰ উত্তৰে ৰাছিয়া অৱস্থিত। আজাৰিয়াৰ দক্ষিণে তুৰস্ক অৱস্থিত।

## ৰাজনীতি
জৰ্জিয়া এখন অৰ্ধ-ৰাষ্ট্ৰপতি শাসিত প্ৰতিনিধিত্বমূলক বহুদলীয় গণতান্ত্ৰিক প্ৰজাতন্ত্ৰ। ৰাষ্ট্ৰপতি হ’ল ৰাষ্ট্ৰৰ প্ৰধান। সেইদৰে প্ৰধানমন্ত্ৰী হ’ল চৰকাৰ প্ৰধান। ৰাষ্ট্ৰৰ প্ৰায় সকলো ক্ষমতা চৰকাৰৰ হাতত ন্যস্ত। আইন প্ৰণয়নৰ ক্ষমতা চৰকাৰ আৰু আইনসভা উভয়ৰ ওপৰত ন্যস্ত। 
বিচাৰ আৰু ন্যায় ব্যৱস্থা চৰকাৰৰ পৰা স্বতন্ত্ৰ। 

Mtskheta-04-von Jvari-Kirche-Araqvi-Mtkvari-2019-gje.jpg|Mtskheta
Stepantsminda-Dreifaltigkeits-Kirche-08-2019-gje.jpg|Stepantsminda
Bodbe-10-Glockenturm-2019-gje.jpg|Bodbe
Ananuri-Festung-06-2019-gje.jpg|Ananuri
Sighnaghi-St Georg-10-2019-gje.jpg|Sighnaghi


## তথ্য উৎস

## বহিঃসংযোগ

;চৰকাৰ
* জৰ্জিয়াৰ ৰাষ্ট্ৰপতি 
* জৰ্জিয়াৰ চৰকাৰ 
* জৰ্জিয়াৰ বিদেশ মন্ত্ৰালয় 
* পৰ্যটন বিভাগ  
* জৰ্জিয়াৰ আমেৰিকান চেম্বাৰ অফ কমাৰ্চ

শ্ৰেণী:এছিয়াৰ দেশ
শ্ৰেণী:ইউৰোপৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
বিদ্যা দেৱী ভাণ্ডাৰী

**বিদ্যা দেৱী ভাণ্ডাৰী** (; জন্ম:  ১৯ জুন ১৯৬১) এগৰাকী ৰাজনীতিবিদ তথা নেপালৰ প্ৰাক্তন ৰাষ্ট্ৰপতি। ২০১৫ চনত তেওঁ ৰাষ্ট্ৰপতি পদত অধিষ্ঠিত হয়।  তেওঁ নেপালৰ প্ৰথম মহিলা ৰাষ্ট্ৰপতি। ২৮ অক্টোবৰ ২০১৫ চনত ৰাষ্ট্ৰপতি নিৰ্বাচন জিকাৰ আগতে তেওঁ নেপালৰ মাক্সবাদী কমিউনিষ্ট পাৰ্টি-লেনিনিষ্টৰ উপাধ্যক্ষ আৰু সৰ্ব নেপাল মহিলা মৰ্চাৰ সভানেত্ৰী আছিল। সংসদীয় নিৰ্বাচনৰ ভোটৰ দ্বাৰা তেওঁ ৰাষ্ট্ৰপতি নিৰ্বাচন জিকে। তেওঁ ৫৪৯ টা ভোটৰ ভিতৰত ৩২৭টা ভোট লাভ কৰি কুল বাহাদুৰ গুৰুংক পৰাস্ত কৰে। ২০১৬ চনৰ ফৰ্ব আলোচনীৰ বিখ্যাত সমীক্ষা বিশ্বৰ ২০০ গৰাকী ক্ষমতাশালী নাৰীৰ তালিকাত তেওঁ ৫২তম স্থান লাভ কৰে। পূৰ্বতে তেওঁ নেপালৰ ৰক্ষামন্ত্ৰী আছিল। তেওঁ নেপালৰ প্ৰথম গৰাকী মহিলা ৰক্ষমন্ত্ৰী।

## প্ৰাৰম্ভিক জীৱন

১৯৬১ চনৰ ১৯ জুন মাহত নেপালৰ ভোজপুৰ জিলাত বিদ্যা দেৱী ভাণ্ডাৰীৰ জন্ম হৈছিল। তেওঁৰ পিতৃৰ নাম ৰাম বাহাদুৰ পাণ্ডে আৰু মাতৃৰ নাম মিথিলা পাণ্ডে। কম বয়সতে তেওঁ ছাত্ৰ ৰাজনীতিত প্ৰৱেশ কৰে। তেওঁ নেপালৰ বিখ্যাত কমিউনিষ্ট পাৰ্টিৰ নেতা মদন ভাণ্ডাৰীৰ সহধৰ্মিণী আছিল। যদিও ১৯৯৩ চনৰ এক পথ দুৰ্ঘটনাত তেওঁৰ মৃত্যু হয়। 

বিদ্যায়ে ১৯৯৪ আৰু ১৯৯৯ এই দুই সংসদীয় নিৰ্বাচন তদানীন্তন প্ৰধানমন্ত্ৰী কৃষ্ণ প্ৰসাদ ভট্টৰায় আৰু দমনাথ ঢুংনাক হেৰুৱাই জয়ী হৈছিল। কিন্তু ২০০৮ চনৰ সংবিধান সভাৰ নিৰ্বাচনৰূ সময়ত তেওঁ পৰাজিত হয়। তেওঁ মাধৱ কুমাৰ নেপালৰ নেতৃত্বৰূ চৰকাৰৰ ৰক্ষামন্ত্ৰীৰ পদ লাভ কৰে।  ২০১৩ চনৰ দ্বিতীয় সাংবিধানিক সভাৰ নিৰ্বাচনত অনুপাতিক নিৰ্বাচন পদ্ধতিৰ দ্বাৰা তেওঁক নিৰ্বাচিত কৰা হয়।
## ৰাজনৈতিক জীৱন
বিদ্যা দেৱীয়ে শিক্ষাৰ্থী জীৱনতে ৰাজনীতিৰ জগতত প্ৰৱেশ কৰিছিল।  ১৯৯৪ আৰু ১৯৯৯ চনত তেওঁ দুবাৰ নেপালৰ সংসদীয় নিৰ্বাচনত জয়ী হৈছিল। মাধৱ কুমাৰ নেপালৰ মন্ত্ৰীসভাত তেওঁ ৰক্ষা মন্ত্ৰীৰ দায়িত্বভাৰ গ্ৰহণ কৰে। তেওঁ নেপালৰ প্ৰথম মহিলা ৰক্ষা মন্ত্ৰী। তেওঁ ৰাষ্ট্ৰপতি নিৰ্বাচনৰ আগলৈ মেক্সবাদী কমিউনিষ্ট পাৰ্টি-লেনিনিষ্টৰ সদস্য আছিল। তেওঁ পাৰ্টি আৰু প্ৰধানমন্ত্ৰী পি. অলিৰ বিশ্বাস পাত্ৰ আছিল বাকী জনা যায়। তেওঁ নেপালৰ দ্বিতীয় ৰাষ্ট্ৰপতি তথা প্ৰথম মহিলা ৰাষ্ট্ৰপতি।
## মহিলা ৰাষ্ট্ৰপতি
নেপালৰ নতুন সংবিধান গৃহীত হোৱাৰ পিছত ইয়াত ৰাজতন্ত্ৰৰ অৱসান ঘটে আৰু গণতান্ত্ৰিক ৰূপে ৰাষ্ট্ৰপতি নিৰ্বাচন কৰা আৰম্ভ হয়। নয়াবাণেশ্বৰ, কাঠমাণ্ডুত অনুষ্ঠিত সংসদীয় সভাৰ দ্বাৰা বিদ্যা ৩২৭টা ভোট লাভ কৰাৰ বিপৰীতে তেওঁৰ প্ৰতিদ্বন্দ্বীয়ে ২১৪ টা লাভ কৰে। এই ঐতিহাসিক বিজয়ৰ পিছত নেপালৰ ইতিহাসৰ প্ৰথম গৰাকী মহিলা ৰাষ্ট্ৰপতি হিচাপে নিৰ্বাচিত হয়। ৫৯৭জন নৱনিযুক্ত সংসদৰ ভিতৰত কেৱল ৫৪৯জনে ভোটাধিকাৰ সাব্যস্ত কৰে। বাকী ৪৮ জন অনুপস্থিত আছিল।  আকৌ ৫৪৯ টা ভোটৰ ভিতৰত ৮ টা অবৈধ বুলি ঘোষণা কৰা হয়। চৰকাৰ গঠনকাৰী মেক্সবাদী কমিউনিষ্ট-লেনিনিষ্ট পাৰ্টিৰ উপৰিও বিদ্যা দেৱীক ৰাষ্ট্ৰীয় প্ৰজাতন্ত্ৰ দল, ইউচিপিএন (মাওঁবাদী), মধেশী জনাধিকাৰ ফৰাম লোকতান্ত্ৰীকৰ লগতে কেইবাটাও অন্য দলৰ সমৰ্থন লছভ কৰিবলৈ সক্ষম হৈছিল। আনহাতে বিপক্ষৰ নেপালী কংগ্ৰেছৰ কুল বাহাদুৰ গুৰুংৰ তেনে কোনো সমৰ্থন নাছিল।

## তথ্য উৎস

## বহিঃসংযোগ

* নেপালৰ ৰাষ্ট্ৰপতি

শ্ৰেণী:নেপালৰ ব্যক্তি
শ্ৰেণী:ৰাজনীতিবিদ
এছিয়ান উন্নয়ন বেংক

**এছিয়ান উন্নয়ন বেংক** () বা **এডিবি** আঞ্চলিক উন্নয়ন বেংক হিচাপে ২২ আগষ্ট, ১৯৬৬ চনত প্ৰতিষ্ঠিত হয়। এছিয়া আৰু প্ৰশান্ত মহাসাগৰীয় দেশসমূহৰ অৰ্থনৈতিক উন্নয়নক দ্ৰুত, বেগৱান আৰু সহজ কৰায় এই বেংকৰ মূল উদ্দেশ্য। 

ৰাষ্ট্ৰসংঘৰ এছিয়া আৰু প্ৰশান্ত মহাসাগৰীয় অঞ্চলৰ অৰ্থনৈতিক আৰু সামাজিক কমিচনৰ(UNSKEP) সদস্য আৰু অন্যান্য উন্নত দেশসমূহৰ সমন্বয়ত এই বেংক গঠন কৰা হয়। 

প্ৰতিষ্ঠাকালীন সময়ত বেংকৰ সদস্যৰ সংখ্যা আছিল ৩১খন দেশ। বৰ্তমান সময়ত ইয়াৰ সদস্য ৰাষ্ট্ৰৰ সংখ্যা ৬৭ খন। তাৰে ভিতৰত ৪৮খন দেশ এছিয়া আৰু প্ৰশান্ত মহাসাগৰীয় অঞ্চলৰ। বাকী ১৯খন দেশ আন অঞ্চলৰ। 

২০১৪ চনৰ শেষৰ ফালে জাপান এই বেংকৰ আটাইতকৈ বেছি শ্বেৱাৰহোল্ডাৰ। এই বেংকৰ শ্বেৱাৰ জাপান ১৫.৭%, আমেৰিকা যুক্তৰাষ্ট্ৰ ১৫.৬%, চীন ৬.৫%, ভাৰত ৬.৪%, অষ্ট্ৰেলিয়া ৫.৮% আৰু বাকী থকাখিনি আন আন দেশৰ। 
ভাৰত ইয়াৰ প্ৰতিষ্ঠাপক সদস্য ৰাষ্ট্ৰ। 

## ইতিহাস
এছিয়ান উন্নয়ন বেংক প্ৰতিষ্ঠা মূলতঃ কিছুসংখ্যক জাপানী সকলৰ আগ্ৰহৰ ফলশ্ৰুতিৰ ফলত গঠিত হল। তেওঁলোকে ১৯৬২ চনত বেংকৰ মাধ্যমত আঞ্চলিক উন্নয়নৰ লক্ষ্য আগত ৰাখি প্ৰাইভেট প্লেন বা বেচৰকাৰী পৰিকল্পনা আৰু চিন্তাধাৰা গ্ৰহণ কৰে। পৰৱৰ্তী কালত জাপান চৰকাৰে ইয়াত প্ৰত্যক্ষভাৱে জড়িত হৈ পৰে। জাপানীসকলে অনুভৱ কৰিছিল যে, বিশ্ববেংক এছিয়াৰ অৰ্থনীতিত অংশগ্ৰহণ নকৰিব। ফলত এছিয়াৰ কোনো উন্নয়ন নঘটিব। আৰু এক বেংক প্ৰতিষ্ঠানিকভাৱে গঠনৰ মাধ্যমত জাপান লাভৱান হব। 

১৯৬৬ চনত এছিয়ান উন্নয়ন বেংক বা এডিবি প্ৰতিষ্ঠিত হোৱাৰ পিছৰে পৰা জাপান বেংকখনৰ শীৰ্ষস্থানত অধিষ্ঠিত হয়। তেওঁলোকে ইয়াৰ সভাপতিৰ আসন দখল কৰে। তদুপৰি অন্যান্য গুৰুত্বপূৰ্ণ সংৰক্ষিত পদো কৰায়ত্ত কৰে। তাৰে প্ৰশাসনিক বিভাগ অন্যতম। 

জাপানৰ অৰ্থনৈতিক লাভৰ প্ৰেক্ষাপটত এডিবি কাম কাজ কৰে। ইয়াৰ অধিকাংশ ঋণ সহায়তা ঘাইকৈ ইণ্ডোনেছিয়া, থাইলেণ্ড, মালয়েছিয়া,দক্ষিণ কোৰিয়া ৰয় ফিলিপাইনক দেশক কৰে। জাপানৰ লগত এই দেশ সমূহৰ ব্যাপক বৈদেশিক লেনদেন পৰিচালিত হয়। ১৯৬৭-৭২ চন পৰ্যন্ত এই দেশ সমূহে এডিবিৰ মুঠ ঋণৰ ৭৮.৪৮% অৰ্থ লাভ কৰিছে। 

## গঠন
বিশ্ববেংকৰ প্ৰায় সমৰূপ সজ্জাত এছিয়ান উন্নয়ন বেংক প্ৰতিষ্ঠিত হৈছে। সদস্যভূক্ত দেশসমূহৰ অৰ্থনৈতিক বুনিয়াদৰ ওপৰত নিৰ্ভৰ কৰি ভোট প্ৰদানৰ ব্যৱস্থা আছে। বৰ্তমান জাপান ইয়াৰ সৰ্বোচ্চ শ্বেয়াৰ হোল্ডাৰ। সেইদৰে আমেৰিকা যুক্তৰাষ্ট্ৰ দ্বিতীয়, চীন তৃতীয়, ভাৰত চতুৰ্থ আৰু অষ্ট্ৰেলিয়া পঞ্চম স্থানৰ শ্বেয়াৰ হোল্ডাৰ। 

বেংকৰ সৰ্বোচ্চ নীতি-নিৰ্ধাৰক হিচাপে ১২ জন সদস্যৰ *বৰ্ড অফ গভৰ্ণৰছ* আছে। পৰ্যায়ক্ৰমে তেওঁলোকে পৰিচালক আৰু সহকাৰী পৰিচালক নিৰ্বাচিত কৰে। তাৰে ভিতৰত এছিয়া আৰু প্ৰশান্ত মহাসাগৰীয় অঞ্চলৰ পৰা ৮ জন আৰু আন অঞ্চলৰ ৪ জন অন্তৰ্ভুক্ত হয়। 

বেংকে খনৰ তিনটা পুঁজি ব্যৱস্থা আছে। সেইকেইটা হল-
* এছিয়া উন্নয়ন পুঁজি;
* বিভিন্ন উদ্দেশ্যৰ বিশেষ পুঁজি;
* কাৰিকৰী সাহায্য পুঁজি। 
## তথ্য উৎস

## বহিঃসংযোগ

* বেংক তথ্য কেন্দ্ৰ 
* [ http://www.adb.org/ এছিয়ান উন্নয়ন বেংক]
* এছিয়ান উন্নয়ন বেংক প্ৰতিষ্ঠান
* Inequality Worsens across Asia article discussing recent reports from the ADB from Dollars & Sense magazine, November/December 2007

শ্ৰেণী:বিত্তীয় প্ৰতিষ্ঠান
জাপান সাগৰ

**জাপান সাগৰ**  হৈছে জাপানী দ্বীপপূঞ্জ, ছাখালিন, আৰু এছীয় মূলভূমিৰ মাজত থকা এখন সীমান্তৱৰ্তী সাগৰ। জাপানী দ্বীপপূঞ্জই সাগৰখনক প্ৰশান্ত মহাসাগৰৰ পৰা পৃথক কৰিছে। ইয়াৰ সীমাত জাপান, উত্তৰ কোৰিয়া, ৰাছিয়া আৰু দক্ষিণ কোৰিয়া আছে। প্ৰায় সম্পূৰ্ণৰূপে প্ৰশান্ত মহাসাগৰৰ কাষত থকা বাবে ভূমধ্য সাগৰৰ দৰে ইয়াতো জোৱাৰ-ভাটা নহয়। ইয়াৰ জীৱ প্ৰজাতি আৰু লৱনত্বতো এই পৃথকীকৰণ প্ৰতিফলিত হয়। এই সাগৰৰ লৱনৰ পৰিমান মহাসাগৰতকৈ কম। সাগৰখনৰ কোনো ডাঙৰ দ্বীপ, উপসাগৰ নাইবা অন্তৰীপ নাই। ওচৰৰ সাগৰ আৰু প্ৰশান্ত মহাসাগৰৰ সৈতে সংযুক্ত প্ৰণালীসমূহৰ মাজেৰে বোৱা পানীয়েই ইয়াৰ জলস্তৰ নিৰ্ধাৰণ কৰে। কিছুসংখ্যক নদী ইয়াত পৰিছে যদিও সেই নদীসমূহে বিনিময় কৰা পানীৰ পৰিমান ১% মাত্ৰ।
## নামকৰণ
*জাপান সাগৰ* বা *Sea of Japan* হৈছে জাপানস্থিত এই সাগৰখনক বুজোৱা এক দমনীয় শব্দ, কিন্তু সাগৰখনৰ ইতিহাসক প্ৰতিফলিত কৰা অন্য বহু নাম সীমান্তৱৰ্তী দেশসমূহত ব্যৱহাৰ কৰা দেখা যায়।

চীনত ইয়াক *ৰিবেন হাই* (日本海, আক্ষৰিকভাৱে "জাপান সাগৰ"), ৰাছিয়াত *য়াপ'নস্কোয়ি মৌৰে* (Японское море, আক্ষৰিকভাৱে "জাপান সাগৰ"), উত্তৰ কোৰিয়াত *জছেন ডংঘাই* (조선동해, আক্ষৰিকভাৱে "কোৰিয়ান পূৱ সাগৰ") আৰু দক্ষিণ কোৰিয়াত *ডংঘাই* (동해, আক্ষৰিকভাৱে "পূৱ সাগৰ") বুলি কোৱা হয়। জাপানত সাগৰখনৰ নাম সম্পৰ্কে এটা বিবাদ চলি আছে, উত্তৰ আৰু দক্ষিণ কোৰিয়াই সাগৰখনৰ ইংৰাজী অনুবাদ *পূৱ সাগৰ* হ'ব লাগে বুলি মতপোষণ কৰে।

ইউৰোপত সাগৰখনক, "মেৰ ডু জাপন" ফ্ৰান্সত, "জাপানিস্কাছ মীৰ" জাৰ্মানীত, "মাৰ ডেল গিয়াপ্প'নে" ইটালিত, আৰু স্পেইনত "মাৰ ডে জাপ'ন" বুলি কয়। দক্ষিণ পূৱ এছিয়াত, মালয় ভাষাত "লাউট জেপুন", ইণ্ডোনেছিয়ান ভাষাত "লাউট জেপাং" আৰু ফিলিপাইন ভাষা "ডাগাট হেপন" বুলি কোৱা হয়।
## জীৱ প্ৰজাতি

উচ্চ হাৰত উপলব্ধ দ্ৰবীভূত অক্সিজেনৰ বাবে জাপান সাগৰত বহু জলজ জীৱ পোৱা যায় – প্ৰায় আঠ শতাধিক জলজ উদ্ভিদ আৰু ৯০০তকৈও অধিক মাছ আৰু ২৬টা স্তন্যপায়ী প্ৰজাতিকে ধৰি প্ৰায় ৩,৫০০তকৈও অধিক জলজ প্ৰাণী পোৱা যায়। সমুদ্ৰতীৰত বহু বৰ্গকিলোগ্ৰাম জীৱভৰ (biomass) পোৱা যায়। সামুদ্ৰিক মাছৰ ভিতৰত ছাউৰি, মেকেৰেল, জেক মেকেৰেলছ, ছাৰ্ডিন, আঞ্চভি, হেৰিং, ছি বিম, স্কুইড আৰু বিভিন্ন প্ৰজাতিৰ ছলমন আৰু ট্ৰোট উল্লেখযোগ্য। ইয়াৰোপৰি কড, পলোক আৰু আটকা মেকেৰেল আদি মাছো পোৱা যায়।

স্তন্যপায়ীৰ ভিতৰত ছীল আৰু তিমি আৰু খোলাধাৰী জীৱৰ ভিতৰত কেকোঁৰা উল্লেখনীয়। ঠেক জলীয় পথেৰে প্ৰশান্ত মহাসাগৰৰ সৈতে সংযুক্ত হৈ থকা বাবে ইয়াত বিশেষভাৱে বৈশিষ্টপূৰ্ণ গভীৰ পানীৰ সামুদ্ৰিক উদ্ভিদ প্ৰজাতি নাই। এই অঞ্চলত পোৱা একক বৈশিষ্টৰ জীৱ প্ৰজাতি সমূহক "জাপান সাগৰৰ মৌল" বোলা হয়।
## তথ্য সংগ্ৰহ

শ্ৰেণী:জাপান
শ্ৰেণী:সাগৰ
বিশ্বকাপ ক্ৰিকেট ২০১৯

**বিশ্বকাপ ক্ৰিকেট ২০১৯** ২০১৯ চনৰ ৩০ মেৰ পৰা ১৪ জুলাইলৈকে ইংলেণ্ড আৰু ৱেলছত অনুষ্ঠিত কৰা হ'ব, ই হৈছে দ্বাদশ সংখ্যক বিশ্বকাপ ক্ৰিকেট প্ৰতিযোগিতা। ১৯৭৫, ১৯৭৯, ১৯৮৩ আৰু ১৯৯৯ চনৰ সৈতে এইবাৰ ইংলেণ্ড আৰু ৱেলছে পঞ্চমবাৰলৈ বিশ্বকাপ ক্ৰিকেট প্ৰতিযোগিতা অনুষ্ঠিত কৰিব।

অষ্ট্ৰেলিয়া আৰু নিউজিলেণ্ডত অনুষ্ঠিত হোৱা বিশ্বকাপৰ আয়োজকৰ নামৰ পৰা ইংলেণ্ড আৰু ৱেলছে নিজৰ নাম প্ৰত্যাহাৰ কৰাৰ পিছত ২০০৬ চনৰ এপ্ৰিল মাহত ২০১৯ চনৰ বিশ্বকাপ ক্ৰিকেট প্ৰতিযোগিতাৰ আয়োজক দেশৰ নাম ঘোষণা কৰা হৈছিল। প্ৰতিযোগিতাৰ প্ৰথম খেলখন দি অ'ভেলত আৰু চুড়ান্ত খেলখন লৰ্ডছ্ত খেলুৱা হ'ব। কমসংখ্যক দলকলৈ আয়োজন কৰিবলৈ লোৱা বাবে প্ৰতিযোগিতাখনক সমালোচনা কৰা হৈছে যদিও আইচিচিএ কেৱল ১০টা দলৰ মাজতেই প্ৰতিযোগিতা অনুষ্ঠিত কৰাৰ পৰিকল্পনা কৰিছে। ২০১৫ চনৰ বিশ্বকাপ ক্ৰিকেট প্ৰতিযোগিতাত অষ্ট্ৰেলিয়া বিজয়ী হৈছিল।
## খেলৰ স্থানসমূহ

কলিকতাত অনুষ্ঠিত হোৱা এখন সভাত সিদ্ধান্ত কৰা খেলৰ স্থানসমূহ ২৬ এপ্ৰিল ২০১৮ তাৰিখে প্ৰকাশ কৰা হয়।

## খেলসমূহৰ তালিকা
২০১৮ চনৰ ২৬ এপ্ৰিলত আইচিচিএ খেলসমূহৰ তালিকা প্ৰকাশ কৰে।

## পইণ্টৰ তালিকা

## টুৰ্ণামেন্টৰ অগ্ৰগতি

## ছেমি ফাইনেল

## তথ্য সংগ্ৰহ

শ্ৰেণী:ক্ৰিকেট
কাচিন ৰাজ্য

**কাচিন ৰাজ্য**  হ'ল ম্যানমাৰৰ এখন ৰাজ্য।  ই ম্যানমাৰৰ উত্তৰ অংশত অৱস্থিত। এই ৰাজ্যৰ উত্তৰ আৰু পূৰ্ব দিশত চীন অৱস্থিত। দক্ষিণ দিশত অৱস্থিত শাহ ৰাজ্য। পশ্চিম দিশত ভাৰত আৰু ছাঘাইন অৱস্থিত। ৰাজ্যটিৰ মুঠ কালি হ'ল ৮৯,০৪১.৮ বৰ্গ কিলোমিটাৰ বা ৩৪,৩৭৯.২ বৰ্গ মাইল। কাচিন ৰাজ্যৰ মুঠ জনসংখ্যা হ'ল ১৬ লাখ ৮৯ হাজাৰ ৪৪১ জন। এই ৰাজ্যৰ সৰ্বোচ্চ শৃংগ হ'ল হকাকাবো ৰাজি।  ইয়াৰ উচ্চতা ৫,৮৮৯ মিটাৰ। ৰাজ্যখনৰ ৰাজধানী চহৰ হ'ল মাইটকয়িনা। এই ৰাজ্যৰ অন্য প্ৰধান চহৰসমূহ হ'ল ভোমা আৰু পুটাআৰু। এই ৰাজ্যখন ২৩.২৭ৰ পৰা ২৮.২৫ ডিগ্ৰী উত্তৰ স্থানাংকত অৱস্থিত। ইণ্ডাইগয়ি হ্ৰদ এই ৰাজ্যতে অৱস্থিত। কাচিন ৰাজ্যত হিমালয়ৰ সম্প্ৰসাৰিত অংশ কাচিন পাহাৰ অৱস্থান কৰিছে। এই পাহাৰ ৰাজ্যৰ বেছি ভাগ অংশতে অৱস্থান কৰিছে। 
## অৱস্থান
কাচিন ৰাজ্য ম্যানমাৰৰ উত্তৰত চীন আৰু ভাৰতৰ সীমান্তত অৱস্থিত। এই ৰাজ্যৰ গড় উচ্চতা সমুদ্ৰ পৃষ্ঠৰ পৰা ৬০০ ৰ পৰা ১০০০ মিটাৰতকৈও অধিক। সৰ্বোচ্চ অংশটো হ'ল হকাকাবো ৰাজি শৃংগ। ২৩.২৭ ৰ পৰা ২৮.২৫ ডিগ্ৰী উত্তৰ আৰু ৯৬ ৰ পৰা ৯৮.৪৪ ডিগ্ৰী পূৰ্বে ৰাজ্যখনৰ অৱস্থান। ৰাজ্যখন দেশৰ ৰাজধানীৰ পৰা প্ৰায় ১০০০ কিলোমিটাৰ বা ৬৫০ মাইল দূৰত অৱস্থিত। 
## অৰ্থনীতি
কাচিন ৰাজ্যৰ অৰ্থনীতি প্ৰধানত কৃষি কাৰ্যৰ ওপৰত নিৰ্ভৰশীল। কৃষি কাৰ্য কৰি এই ৰাজ্যৰ মানুহে জীবিকা নিৰ্বাহ কৰে। এই ৰাজ্যৰ প্ৰধান অৰ্থকৰী কৃষি হ'ল চাহ, ধান বা চাউল, পাট। ইয়াৰোপৰি ৰাজ্যখনত প্ৰচুৰ চেগুন গছ আছে। এই চেগুন গছৰ বাবেই বিভিন্ন আচবাৱ শিল্প গঢ়ি উঠিছে। ৰাজ্যখনৰ প্ৰধান নগৰসমূহ হ'ল মাইটকয়িন ,ভোযা আৰু পুটাআৰু। এই নগৰসমূহত কিছু আধুনিক শিল্পৰ বিকাশ ঘটিছে। সেয়ে এই শিল্পবোৰ চহৰসমূহতেই সীমাবদ্ধ। নগৰৰ বাহিৰত এইবোৰৰ বেছি বিস্তাৰ ঘটা নাই। এই ৰাজ্যৰ কিছু এলেকাত সোণৰ খনি আছে, যিবোৰৰ ৰাজ্যখনৰ অৰ্থনীতিত যথেষ্ঠ ভূমিকা আছে। ইয়াৰোপৰি ইয়াত মূল্যবান পাথৰ বা জিম ষ্টোন পোৱা যায়। এই ৰাজ্যত এটা বিদ্যুৎ কেন্দ্ৰ গঢ়ি উঠিছে। 
## যোগাযোগ ব্যৱস্থা
ৰাজ্যখন পাহাৰ পৰ্বতৰ দ্বাৰা বেষ্টিত বাবে ৰাজ্যখনৰ মাজত যোগাযোগ ব্যৱস্থা গঢ়ি তোলা খুবেই কঠিন। তথাপি ৰাজ্যখনৰ পথ দ্বাৰা অন্য ৰাজ্যসমূহৰ লগত যুক্ত হৈ আছে। ৰাজ্যৰ চহৰসমূহৰ লগত দেশৰ ৰাজধানী আৰু অন্যান্য প্ৰধান চহৰসমূহৰ মাজত সুন্দৰ যাতায়াত ব্যৱস্থা আছে। ৰাজ্যখনত মুঠ তিনিটা বিমান বন্দৰ আছে। এই বিমান বন্দৰ কেইটা হ'ল- মাইটকয়িন বিমানবন্দৰ, ভোমা বিমানবন্দৰ আৰু পুটআৰু বিমানবন্দৰ। ইয়াৰ ভিতৰত মাইটকয়িন বিমান বন্দৰে সৰ্বাধিক যাত্ৰী বহন কৰে। 
## জনসংখ্যা
২০১৪ চনৰ হিচাপ অনুযায়ী কাচিন ৰাজ্যৰ মুঠ জনসংখ্যা হ'ল ১৬ লাখ ৮৯ হাজাৰ ৪৪১ জন। ১৯৭৩ চনত ৰাজ্যখনৰ জনসংখ্যা আছিল ৭ লাখ ৩৭ হাজাৰ ৯৩৯ জন তথা ১৯৮৩ চনত জনসংখ্যা আছিল ৯ লাখ ৪ হাজাৰ ৭৯৪ জন। এই ৰাজ্যত কাচিন জাতিৰ মানুহেই সংখ্যা গৰিষ্ঠ। ইয়াৰোপৰি ৰাজ্যখনত ভাৰতীয় আৰু চীনা মানুহ বাস কৰে। 

## ধৰ্ম
ৰাজ্যখনত সকলোতকৈ বেছি বৌদ্ধ ধৰ্মৰ মানুহ বসবাস কৰে। অন্য ধৰ্মসমূহৰ ভিতৰত প্ৰধান হ'ল খ্ৰীষ্টান , ইছলাম, আৰু হিন্দু ধৰ্ম। ৰাজ্যখনৰ মুঠ জনসংখ্যাৰ ৬৪% শতাংশ মানুহে বৌদ্ধ ধৰ্ম পালন কৰে। খ্ৰীষ্টান ধৰ্ম পালন কৰে ৩৩ শতাংশই, হিন্দু আৰু ইছলাম ধৰ্ম পালন কৰে যথাক্ৰমে ০.৪ আৰু ১.৬ শতাংশ মানুহে। বাকী ১ শতাংশ মানুহে অন্য ধৰ্ম মত বিশ্বাস কৰে।

## তথ্য সংগ্ৰহ

শ্ৰেণী:ম্যানমাৰ
শ্ৰেণী:ম্যানমাৰৰ প্ৰশাসনীয় বিভাগ
জাপানৰ প্ৰশাসনিক অঞ্চল

**জাপানৰ প্ৰশাসনিক অঞ্চল** বা **প্ৰিফেকচাৰ**  বুলিলে আধুনিক জাপান ৰাষ্ট্ৰৰ ৪৭খন প্ৰশাসনিক তথা বিচাৰ বিভাগীয় গোটক বুজায়। ইয়াৰ ভিতৰৰ ৪৩খন হ'ল যথাৰ্থত প্ৰশাসনিক অঞ্চল (県 *কেন্‌*), ২খন নগৰ-প্ৰশাসনিক অঞ্চল (府 *ফু*, উছাকা আৰু কিয়োটো), এখন "বৰ্তনী" বা "এলেকা" (道 *দোউ*, হোক্কাইডো) আৰু এখন "মহানগৰ" (都 *টো*, টকিঅ')। ১৮৬৮ চনত ক্ষমতাপ্ৰাপ্ত মেইজি *ফুহাংকেন ছাঞ্চিছেই*ৰ প্ৰশাসনে ১৮৭১ চনত জাপানৰ পুৰণা প্ৰদেশসমূহক পুনৰ্বিন্যস্ত কৰি বৰ্তমান প্ৰশাসনিক অঞ্চল ব্যৱস্থাৰ সূচনা কৰে।

প্ৰতিখন প্ৰশাসনিক অঞ্চলৰ কৰ্ণধাৰ হৈছে এজন প্ৰত্যক্ষ নিৰ্বাচিত ৰাজ্যপাল (知事 *চিজি*)। স্থানীয় বিচাৰবিভাগীয় সিদ্ধান্ত আৰু বাজেট দাখিল কৰে এখন এককক্ষবিশিষ্ট সভাই (議会 *গিকাই*)। এই সভাৰ সদস্যসকলক চাৰি বছৰৰ কাৰণে নিৰ্বাচিত কৰা হয়।

বৰ্তমান স্থানীয় স্বায়ত্তশাসন আইন অনুযায়ী প্ৰতিখন প্ৰশাসনিক অঞ্চলক কেইবাখনো নগৰ (市 *শি*) আৰু জিলা (郡 *গুন*) হিচাপে বিভক্ত কৰা হয়। প্ৰতিখন জিলা কেইবাখনো চহৰ (町 *চোও/মাচি*) আৰু গাঁৱত (村 *সোণ/মুৰা*) বিভক্ত; যেনে, হোক্কাইডো ১৪খন জিলা বা উপ-প্ৰশাসনিক অঞ্চলত বিভক্ত, যিবোৰে হোক্কাইডো প্ৰশাসনিক অঞ্চলৰ শাখা কাৰ্যালয় (支庁 *ছিচোউ*) হিচাপে কাম কৰে। অন্য কোনো কোনো প্ৰশাসনিক অঞ্চলতো এই ধৰণৰ শাখা কাৰ্যালয় আছে যিবোৰত ৰাজধানীৰ বাহিৰৰ পৰা প্ৰশাসনিক কাম-কাজ চলোৱা হয়। জাপানৰ ৰাজধানী টকিঅ' এক প্ৰকাৰৰ মিশ্ৰ নগৰ-প্ৰশাসনিক অঞ্চল বা মহানগৰ; ইয়াত নগৰ আৰু প্ৰশাসনিক অঞ্চল - উভয়ৰে বৈশিষ্ট্য বিদ্যমান।
## ইতিহাস
মেইজি চৰকাৰে ১৮৭১ চনৰ জুলাই মাহত পূৰ্বৰ প্ৰদেশ বিভাজনৰ হান পদ্ধতি বাতিল কৰি দি *প্ৰশাসনিক অঞ্চল পদ্ধতি* বলবৎ কৰে। প্ৰাথমিকভাৱে ৩০০ তকৈও অধিক প্ৰশাসনিক অঞ্চল আছিল। ইয়াৰ অধিকাংশই আছিল পূৰ্বৰ হান বা প্ৰদেশ। ক্ৰমে সংলগ্ন প্ৰদেশসমূহক সংযুক্ত কৰাৰ ফলত ১৮৮৮ চনত ইয়াৰ সংখ্যা ৪৭ লৈ কমি আহে। ১৯৪৭ চনত স্থানীয় স্বায়ত্তশাসন আইনে প্ৰশাসনিক অঞুচলসমূহক অধিকতৰ ৰাজনৈতিক ক্ষমতা প্ৰদান কৰে আৰু প্ৰশাসনিক অঞ্চলভিত্তিক ৰাজ্যপাল আৰু আইনসভা স্থাপন কৰে।

২০০৩ চনত তৎকালীন প্ৰধানমন্ত্ৰী জুনিচিৰো কোইজুমিয়ে প্ৰশাসনিক অঞ্চলসমূহক দহখন ৰাজ্যত সংবদ্ধ কৰাৰ প্ৰস্তাৱ দিয়ে। এই নতুন ৰাজ্যসমূহক বৰ্তমানৰ প্ৰশাসনিক অঞ্চলতকৈ অধিক স্বায়ত্ত্বশাসন দিয়াৰ কথা কোৱা হয়। ই উপ-প্ৰশাসনিক কাৰ্যালয়ৰ সংখ্যা আৰু সামগ্ৰিকভাৱে প্ৰশাসনৰ ব্যয় হ্ৰাস কৰিব। জাপান চৰকাৰে বহুসংখ্যক প্ৰশাসনিক অঞ্চলক লগ লগাই ৯ৰ পৰা ১৩খন মান উপ-জাতীয় প্ৰশাসন ব্যৱস্থা প্ৰচলন কৰাৰ এক প্ৰস্তাৱো বিবেচনা কৰিছে। এই ব্যৱস্থাৰ লক্ষ্য হৈছে স্থানীয় চৰকাৰৰ স্বায়ত্তশাসনৰ পৰিধি বঢ়োৱা। অৱশ্যে ২০১২ চনৰ আগষ্ট পৰ্যন্ত কোনো পৰিবৰ্তনৰ সিদ্ধান্ত লোৱা হোৱা নাই।

## তথ্য সংগ্ৰহ

শ্ৰেণী:জাপান
জিগমে খেচাৰ নামগৱেল ৱাংচুক

**জিগমে খেচাৰ নামগৱেল ৱাংচুক (Jigme Khesar Namgyel Wangchuck,** (འཇིགས་མེད་གེ་སར་རྣམ་རྒྱལ་དབང་ཕྱུག་, জন্ম: ২১ ফেব্ৰুৱাৰী, ১৯৮০) ভূটানৰ পঞ্চম আৰু বৰ্তমান "ড্ৰোক গ্যাল্প" বা "ড্ৰেগন ৰজা"। তেওঁৰ পিতৃ ৰজা জিগমে শিংয়ে ৱাংচুকৰ পিছত ৯ ডিচেম্বৰ ২০০৬ তাৰিখে তেওঁ ভূটানৰ ৰজা হিচাপে ৰাজপাটত বহে। তেওঁৰ ৰাজাভিষেকৰ ৰাজহুৱা সমাৰোহ আনুষ্ঠানিক ভাৱে ২০০৮ চনৰ ১ নৱেম্বৰত পালন কৰা হয়। এই দিনা ভূটান ৰাজতন্ত্ৰৰ ১০০ বছৰ সম্পূৰ্ণ হৈছিল।

## প্ৰাৰম্ভিক জীৱন আৰু শিক্ষা
খেচাৰ ভূটানৰ চতুৰ্থ "ড্ৰেগন ৰজা" জিগমে শিংয়ে ৱাংচুক তেওঁৰ তৃতীয় পত্নী ৰাণী টছেৰিং য়াংডনৰ জেষ্ঠ পুত্ৰ। তেওঁক এগৰাকী সৰু ভগ্নী, ৰাজকুমাৰী ডেচেন য়াংডন, এজন ভাতৃ ৰাজকুমাৰ জিগমে দৰ্জি আৰু চাৰি গৰাকী অৰ্ধভগ্নী আৰু তিনিজন অৰ্ধভাতৃ আছে।

য়াংচেনফুগ হাই স্কুলৰ পৰা শিক্ষা শেষ কৰাৰ পিছত তেওঁ উচ্চশিক্ষাৰ বাবে বিদেশলৈ যায়। তেওঁ আমেৰিকাৰ ফিলিপছ একাডেমী, কোচিং একাডেমী আৰু হুৱেটন একাডেমীত শিক্ষা গ্ৰহণ কৰাৰ পিছত  অক্সফোৰ্ড বিশ্ববিদ্যালয়ৰ মাগদালেন কলেজৰ পৰা বৈদেশিক সেৱা আৰু আন্তৰ্জাতিক সম্বন্ধৰ শিক্ষা লাভ কৰে। তেওঁ ভাৰতৰ মুছৌৰীত অৱস্থিত লাল বাহাদুৰ শাস্ত্ৰী ৰাষ্ট্ৰীয় প্ৰশাসনিক একাডেমীতো শিক্ষা লাভ কৰিছিল।

## সিংহাসন আৰোহণ
২০০৫ চনত ৰজা জিগমে শিংয়ে ৱাংচুকে তেওঁৰ কাৰ্যকাল সোনকালে সমাপ্ত কৰি নিজ পুতেকক ৰজা পতাৰ ইচ্ছা প্ৰকট কৰে। ২০০৮ চনত তেওঁ নিজৰ দায়িত্বভাৰ পুতেক গোটাই দিয়ে। ২০০৬ চনৰ ৯ ডিচেম্বৰ তাৰিখে পূৰ্বৰ ৰজায়ে এক ৰাজকীয় ঘোষণা কৰি ৰাজপাট ত্যাগ কৰে আৰু জিগমে খেচাৰ নামগৱেল ৱাংচুকক ৰজা ঘোষণা কৰে। ৬ নৱেম্বৰ ২০০৮ চনত চৰকাৰীভাবে তেওঁৰ ৰাজাভিষেক পোনাখাত কৰা হয়।এই উদ্দেশ্যে থিম্ফুৰ তাছিছ'সদজং আৰু চাংলিমিঠেংত ধাৰ্মিক আৰু ৰাজহুৱা অনুষ্ঠান আয়োজন কৰা হৈছিল। ৰাজমুকুট গ্ৰহণ অনুষ্ঠান প্ৰাচীন ধৰ্মীয় ৰীতি নীতিৰ মাজেৰে অন্যান্য বিদেশী বিষয়াৰ উপস্থিতিত সংঘটিত হৈছিল।  ভাৰতৰ ৰাষ্ট্ৰপতি প্ৰতিভা পাটিলেও এই অনুষ্ঠানত ভাগ লৈছিল।

ৰজা খেচাৰৰ সন্মানাৰ্থে স্বাগতম জনোৱাৰ উদ্দেশ্যৰে ভূটানী সকলে ৰাজপথত ৰং কৰিছিল, উৎসৱৰ বেনাৰ লগাইছিল তথা ট্ৰেফিক চক্ৰত সতেজ ফুলেৰে সঁজাইছিল।
## জন সম্পৰ্ক আৰু খ্যাতি
"জনতাৰ ৰজা",তেওঁৰ পিতাকৰ দৰেই, ভাৰতৰ সৈতে মধুৰ সম্পৰেক ৰক্ষা কৰি আহিছে। তেওঁক ভাৰতৰ বিভিন্ন কাৰ্যক্ৰমলৈ আমন্ত্ৰন জনোৱা হয়, আৰু ২০১৩ চনৰ ভাৰতৰ ৬৪ তম গণতন্ত্ৰ দিৱসত তেওঁক মুখ্য অতিথি হিচাপে নিমন্ত্ৰন কৰা হৈছিল।

২০০৬ চনত যুৱৰাজ হিচাপে থাইলেণ্ড ভ্ৰমণৰ পিছতেই, থাইলেণ্ডত তেওঁৰ জনপ্ৰয়তা লাভ কৰে। তাৰ পিছতেই থাইলেণ্ডৰ পৰা ভূটানলৈ পৰ্যটকৰ আগমন বহু পৰিমানে বৃদ্ধি পায়।

২০১১ চনৰ নৱেম্বৰত ৰাণী জেৎচুন পেমাৰ সৈতে ৰজাই জাপান ভ্ৰমণ কৰিছিল; ২০১১ চনৰ ভূমিকম্পৰ পিছত তেওঁলোকেই আছিল জাপানলৈ যোৱা প্ৰথম ৰাষ্ট্ৰীয় অতিথি।

২০১৫ চনৰ মাৰ্চত ৰজা আৰু ৰাণীয়ে চিংগাপুৰৰ প্ৰাক্তন প্ৰধান মন্ত্ৰী লি খুন ৱেওৰ অন্তিম সংস্কাৰতো উপস্থিত আছিল।

## তথ্য সংগ্ৰহ

## বাহ্যিক সংযোগ

*ফেচবুক পৃষ্ঠা

শ্ৰেণী:ভূটানৰ ব্যক্তি
ইছলামাবাদ

**ইছলামাবাদ**  হৈছে পাকিস্তানৰ ৰাজধানী। ই ফেডাৰেল ইছলামাবাদ টেৰিটৰীৰ অন্তৰ্গত। ই পাকিস্তনৰ নৱম বৃহৎ চহৰ, ইয়াৰ জনসংখ্যা দুই নিযুততকৈও অধিক। আনহাতে ৫ নিযুতকৈও অধিক জনসংখ্যাৰে ইছলামাবাদ ৰাৱলপিণ্ডি মহানগৰীয় এলেকা হৈছে পাকিস্তানৰ তৃতীয় বৃহত্তম অঞ্চল। নগৰখন পাকিস্তানৰ অতি প্ৰয়োজনীয় ৰাজনৈতিক কেন্দ্ৰ স্বৰূপ। কেপিটেল ডেভেলপমেণ্ট অথ'ৰিটিৰ সহযোগত চহৰখন ইছলামাবাদ মেট্ৰ'পলিটান কৰ্প'ৰেচন পৰিচালনা কৰে। 
ইছলামাবাদ দেশৰ উত্তৰ-পূৱত অৱস্থিত। ই উত্তৰে ৰাৱলপিণ্ডি জিলা আৰু মাৰগালা হিলছ্ নেচনেল পাৰ্কৰ মাজত অৱস্থিত। ঐতহাসিকভাবে এই অঞ্চলটো পঞ্জাব আৰু খেইবাৰ পাখটুংখাৱাৰ অন্তৰ্গত আছিল। ১৯৬০ চনত কৰাচীৰ পৰা পাকিস্তানৰ ৰাজধানী স্থানান্তৰ কৰিবৰ বাবে ইছলামাবাদৰ গঠন কৰা হৈছিল। নগৰসমূহৰ প্ৰধান পৰিকল্পনা অনুসৰি ইছলামাবাদক আঠটা ভাগত ভাগ কৰা হৈছে, প্ৰশাসনিক, ডিপ্ল'মেটিক এনক্লেভ, আৱাসিক এলেকা, শৈক্ষিক বিভাগ, উদ্যোগিক বিভাগ, ব্যৱসায়িক এলেকা, আৰু গ্ৰামীন আৰু সেউজ এলেকা। মাৰগালা হিলছ্ নেচনেল পাৰ্ক আৰু ছাকাৰপাৰিয়ান পাৰ্ককে ধৰি বহু উদ্যান আৰু অৰণ্যৰ বাবে অঞ্চলটো বিখ্যাত।

চহৰখনত দক্ষিণ এছিয়াৰ আটাইতকৈ বৃহৎ মঠ, ফৈছাল মঠৰ দৰে বহুতো কীৰ্তিচিহ্ন আছে। ই পৃথিৱীৰ চতুৰ্থ বৃহত্তম মঠ। ইয়াত থকা অন্য কীৰ্তিচিহ্ন কিছুমান হৈছে, পাকিস্তানৰ ৰাষ্ট্ৰীয় কীৰ্তিচিহ্ন আৰু ডেমক্ৰেটিক স্কোৱাৰ। ইছলামাবাদৰ মানৱ উন্নয়নৰ সূচাংকৰ হাৰ অতি উচ্চ, ই বেলজিয়ামৰ সমপৰ্যায়ৰ। ই পাকিস্তানৰ আটাইতকৈ ব্যয়বহুল নগৰ, আৰু নগৰখনৰ জনসংখ্যা গৰিষ্ঠ সংখ্যক লোকেই মধ্য আৰু উচ্চ মধ্যবিত্ত শ্ৰেণীৰ লোক। কোয়েইড-ই আজাম বিশ্ববিদ্যালয় আৰু এনইউএছটিকে ধৰি নগৰখনত মুঠ ১৬খন বিশ্ববিদ্যালয় আছে। পাকিস্তানৰ ভিতৰত ইছলামাবাদতেই সকলোতকৈ কম অপৰাধ সংঘটিত হয়, অপৰাধ নিয়ন্ত্ৰণৰ বাবে ইয়াৰ বিভিন্ন স্থানত প্ৰায় ১৯,০০টা চিচিটিভি কেমেৰা লগোৱা আছে।
## নামকৰণ
*ইছলামাবাদ* নামটো *ইছলাম* আৰু *আবাদ* শব্দ দুটাৰ পৰা গঠন কৰা হৈছে, ইয়াৰ অৰ্থ হৈছে *ইছলামৰ নগৰ*। *ইছলাম* এটা আৰবিক শব্দ, ই ইছলাম ধৰ্মক বুজায় আৰু *আবাদ* হৈছে পাৰ্ছিয়ান শব্দ, ই *বসবাস কৰা ঠাই* বা *নগৰ* বুজায়।

## যমজ চহৰ আৰু ভগ্নী নগৰ
ইছলামাবাদৰ যমজ চহৰ আৰু ভগ্নী নগৰসমূহ হৈছে:
* আমান, জৰ্ডান
* বেইজিং, চীন
* ছিউল, দক্ষিণ কোৰিয়া
* জাকাৰ্টা, ইণ্ডোনেছিয়া ১৯৮৪, ২০১০ চনৰ পৰা পুনৰ আৰম্ভ হৈছে
* আবু ধাবি, সংযুক্ত আৰৱ আমিৰাত

## পৰিবহণ
ইছলামাবাদ সমগ্ৰ বিশ্বৰ সৈতে ইছলামাবাদ আন্তঃৰাষ্ট্ৰীয় বিমানবন্দৰৰ যোগেৰে সংযোজিত। এই বিমানবন্দৰ ইছলামাবাদৰ নিকটৱৰ্ত্তী ফতেহ জংগত অৱস্থিত। ইয়াৰ পূৰ্বে বেনজিৰ ভুট্ট' ইণ্টাৰনেচনেল এয়াৰপৰ্ট আছিল ইছলামাবাদৰ প্ৰধান বিমানবন্দৰ। সেই বিমানবন্দৰক পূৰ্বতে ইছলামাবাদ বিমানবন্দৰ বোলা হৈছিল। ই পাকিস্তানৰ তৃতীয় বৃহৎ বিমানবন্দৰ আৰু ই ইছলামাবাদৰ বাহিৰৰ চাকালা, ৰাৱলপিণ্ডিত অৱস্থিত। ২০০৪-২০০৫ বৰ্ষত বেনজিৰ ভুট্ট' ইণ্টাৰনেচনেল এয়াৰপৰ্টে প্ৰায় ২.৮৮&nbsp;নিযুত যাত্ৰীক ২৩,৪৩৬খন বিমানেৰে সেৱা আগবঢ়াইছিল। বৰ্তমান সেই বিমানবন্দৰ পাকিস্তান বায়ুসেনাৰ অন্তৰ্গত। 

## তথ্য সংগ্ৰহ

শ্ৰেণী:পাকিস্তানৰ নগৰ-মহানগৰ
শ্ৰেণী:ৰাজধানী
নৰসংহাৰ

**নৰসংহাৰ** বা **গণহত্যা** () হৈছে জাতীয়, বৰ্ণগত, ধৰ্মীয় বা নৃগোষ্ঠীয় গোট হিচাপে বিবেচিত লোকক সম্পূৰ্ণ বা আংশিকভাৱে ধ্বংস কৰাৰ ইচ্ছাকৃত কাৰ্য। 'নৰ'ৰ অৰ্থ মানুহ আৰু 'সংহাৰ'ৰ অৰ্থ মৰা। অৰ্থাৎ নৰসংহাৰ হ'ল মানুহ মৰা। ইংৰাজী প্ৰতিশব্দ জেন'ছাইডৰ উৎসও একেই। ই গ্ৰীক জেন'ছ, অৰ্থাৎ মানুহ বা বৰ্ণৰপৰা আৰু ছাইড অৰ্থাৎ মৰাৰপৰা আহিছে। সেয়ে জেন'ছাইডৰ বা নৰসংহাৰৰ অৰ্থ "জাতীয়, নৃগোষ্ঠীয়, বৰ্ণগত বা ধৰ্মীয় গোটক সম্পূৰ্ণৰূপে বা আংশিকভাৱে ধ্বংস কৰাৰ উদ্দেশ্যেৰে কৰা কাৰ্য"।

বৰ্তমানলৈ কেইবাটাও নৰসংহাৰৰ ঘটনা দেখা গৈছে। ইহুদী সকলৰ হত্যাৰ সময়তে জেন'ছাইড শব্দ প্ৰথম ব্যৱহৃত হৈছিল। পাছলৈ গ্ৰীক গণহত্যা, আৰ্মেণীয় গণহত্যা, এছিৰিয়ান গণহত্যা, ইউক্ৰেইণীয় গণহত্যা, বাংলাদেশ গণহত্যা, কম্বোদীয় হণহত্যা, গুৱাটামালান গণহত্যা, কুৰ্ডীয় গণহত্যা, বস্নীয় গণহত্যা, ৰোৱণ্ডন গণহত্যা আদি বিভিন্ন ঘটনা পোহৰলৈ আহিছে।

## বুৰঞ্জীত গণহত্যা
thumb|ছ'ভিয়েট নগ্ন যুদ্ধবন্দী গণহত্যা — "৩.৩ মিলিয়নৰ হত্যা হোৱা ছ'ভিয়েট যুদ্ধ বন্দী আতাইতকৈ কম জ্ঞাত আধুনিক গণহত্যাসমূহৰ অন্যতম; এতিয়ালৈকে ইয়াৰ ওপৰত কোনো পূৰ্ণ দৈৰ্ঘ্যৰ গ্ৰন্থ নাই।"Adam Jones
গণহত্যাৰ ধাৰণা অতীতৰ বহু ঘটনাত প্ৰযোজ্য গণ্য কৰা হৈছে। চিপিপিচিজিৰ মতে, "বুৰঞ্জীৰ প্ৰতিটো কালতে গণহত্যাই মানৱতাৰ বাবে বৃহত্‌ ক্ষতি আনিলে।"

অনেক দেশত গণহত্যাক স্বীকৃতি প্ৰদান কৰা বা নকৰা অবৈধ। যেনে, কেইবাখনো ইউৰোপীয় দেশত ইহুদী গণহত্যা আৰু আৰ্মেণীয় গণহত্যাক মিথ্যা আখ্যা দিয়া নিষেধ। আন হাতে তুৰস্কত আৰ্মেণীয়সকলৰ, গ্ৰীকসকলৰ, এছিৰীয়সকলৰ আৰু মেৰ'ণাইটসকলৰ গণ হত্যাক নৰসংহাৰ বোল আৰ্টিকল ৩০১ৰ মতে দণ্ডনীয়।

ৱিলিয়াম ৰুবিনষ্টাইনৰ মতে প্ৰথম বিশ্ব যুদ্ধৰ পাছত শাসনৰ আভিজাত ধৰণ লোপ পোৱাৰ পাছতেই বিংশ শতিকাৰ গণহত্যাসমূহে পাতনি মেলিলে।

## তথ্য সংগ্ৰহ

## বাহ্যিক সংযোগ
* 

শ্ৰেণী:অপৰাধ
*
অনুৰাধাপুৰা

**অনুৰাধাপুৰা** (; তামিল: அனுராதபுரம்) হ’ল শ্ৰীলংকাৰ এখন ঐতিহাসিক চহৰ তথা শ্ৰীলংকাৰ পুৰণি ৰাজধানী। এই চহৰখন এসময়ত অনুৰাধাপুৰা সাম্ৰাজ্যৰ অন্তৰ্গত আছিল। বৰ্তমান অনুৰাধাপুৰা হ’ল শ্ৰীলংকাৰ এখন গুৰুত্বপূৰ্ণ চহৰ তথা পৰ্যটনস্থলী। শ্ৰীলংকা চৰকাৰে বৰ্তমান এই চহৰখনক কেন্দ্ৰ কৰি পৰ্যটন শিল্পৰ বিকাশৰ ওপৰত গুৰুত্ব দিছে।

## অৱস্থান
অনুৰাধাপুৰা চহৰখন উত্তৰ-মধ্য প্ৰদেশৰ অনুৰাধাপুৰা জিলাত অৱস্থিত। এই চহৰখন শ্ৰীলংকাৰ মধ্যভাগৰ মালভূমিত অৱস্থিত। সমুদ্ৰৰ সমতলৰ পৰা চহৰখনৰ উচ্চতা প্ৰায় ৮১ মিটাৰ বা ২৭০ ফুট। অনুৰাধাপুৰাৰ পৰা ২০০ কিলোমিটাৰ দূৰত্বত কলম্বো চহৰ আৰু প্ৰায় ১৮০ কিলোমিটাৰ দূৰত্বত জাফনা অৱস্থিত।
## ইতিহাস
অনুৰাধাপুৰা শ্ৰীলংকাৰ এখন ঐতিহাসিক চহৰ। এই চহৰখনে শ্ৰীলংকাৰ এক সত্যতাৰ চিহ্ন বহন কৰে। এই চহৰখনক কেন্দ্ৰ কৰিয়েই গঢ় লৈ উঠিছিল অনুৰাধাপুৰা সাম্ৰাজ্য বা অনুৰাধাপুৰা সভ্যতা। এই চহৰখনৰ আগতে আৰু দুখন সাম্ৰাজ্য গঢ় লৈ উঠিছিল। তেতিয়াৰ সেই সাম্ৰাজ্যদুখন সম্পৰ্কে আগলৈ সঠিক তথ্য পোৱা নাযায়।
## জনসংখ্যা

*উৎস:* www.statistics.gov.lk  - জনগণনা ২০০১
২০০১ চনৰ লোকপিয়ল অনুসৰি অনুৰাধাপুৰাৰ মুঠ জনসংখ্যা হৈছে ৫৬,৬৩২ জন। জাতিয়তা অনুসৰি অনুৰাধাপুৰাত ৯১.৪২% বা প্ৰায় ৫১ হেজাৰ সিংহলী, ৬.৭৫% বা প্ৰায় ৪ হেজাৰ শ্ৰীলংকীয় মূৰ্ষ, ১.৫০% বা ৮৫০ জন শ্ৰীলংকীয় তামিল, ০.০৪% বা প্ৰায় ৫০ জন ভাৰতীয় তামিল আৰু বুৰঘেৰ, মালয়কে ধৰি প্ৰায় ১৩০ জন বা ০.১৪% অন্যান্য লোক আছে।

## জলবায়ু
এই চহৰখন বিষুৱৰেখাৰ পৰা ৮.২১ ডিগ্ৰী উত্তৰে অৱস্থিত যাৰ ফলত এই চহৰখন ক্ৰান্তীয় অঞ্চলত পৰিছে য’ত প্ৰচুৰ পৰিমাণে বৰষুণ হয়। গ্ৰীষ্মকালত এই চহৰৰ গড় তাপমাত্ৰা ২৬ ডিগ্ৰী হয় যদিও শীতকালত তাপমাত্ৰা ২০ ডিগ্ৰীৰ তললৈ কমি যায়।
## পৰিবহণ
অনুৰাধাপুৰা চহৰখন পথ আৰু ৰেলসেৱা দুই মাধ্যমেৰে দেশৰ আন আন ঠাইৰ লগত যুক্ত হৈ আছে। চহৰখনত *অনুৰাধাপুৰা ৰেলৱে ষ্টেচন* নামৰ এটা ৰেল ষ্টেচন আছে। এই ষ্টেচনটো অনুৰাধাপুৰাৰ ৰেলৱেৰ প্ৰৱেশদ্বাৰ হিচাপে পৰিগণিত। এই ৰেল ষ্টেচনটো কলম্বো, জাফনা ৰেল পথৰ ওপৰত অৱস্থিত।
## পৰ্যটন
অনুৰাধাপুৰা এখন ঐতিহাসিক চহৰ হোৱা কাৰণে প্ৰতিবছৰে অনুৰাধাপুৰালৈ বহু দেশী-বিদেশী পৰ্যটকৰ আগমণ ঘটে। অনুৰাধাপুৰাক বিশ্ব ঐতিহ্য হিচাপে ঘোষণা কৰাৰ পাছৰ পৰাই চহৰখনত পৰ্যটন সংখ্যা বৃদ্ধি পাইছে।
## পৰিবহন
অনুৰাধাপুৰাত ৰেলপথ আৰু ঘাইপথ উপলব্ধ। উত্তৰ ৰেলৱে লাইনে অনুৰাধাপুৰাক কলম্বো, জাফনা আৰু কংকেছনথুৰাইৰ সৈতে সংযোগ কৰিছে। প্ৰধান ৰেলৱে ষ্টেছন হৈছে অনুৰাধাপুৰা ৰেলৱে ষ্টেছন।
অনুৰাধাপুৰা শ্ৰীলংকাৰ এখন কেন্দ্ৰীয় নগৰ। ই দ্বীপ ৰাষ্ট্ৰখনৰ বহুতো প্ৰধান নগৰ, আৰু চহৰৰ সৈতে প্ৰত্যক্ষভাৱে সংযোজিত। স্থলপথেপে অনুৰাধাপুৰা ভাভুন্যা, ডাম্বুল্লা, পুট্টালাম, ত্ৰিংকোমালী, জাফানা, কুৰুংএগালা, আৰু কান্দিৰ সৈতে সংযুক্ত। পথৰ কাষৰিয়া নগৰ হিচাপে, ইয়াত থাকি অতি কম দুৰত্বতে বহু পুৰণি কীৰ্তিচিহ্ন দৰ্শনৰ সুবিধা লাভ কৰিব পাৰি।
## আলোকচিত্ৰৰ ভঁৰাল

Image:Ruwanweli Saya 1.jpg|অনুৰাধাপুৰাৰ ৰোৱানৱিলিছায়া
Image:Anuradhapura 02.jpg|পুৰণি শ্ৰীলংক সভ্যতাৰ ধ্বংশাৱশেষৰ সংগ্ৰহৰ বাবে অনুৰাধাপুৰা অতি বিখ্যাত
Image:Photograph of Jaya Sri Maha Bodhi Anuradhapura Sri Lanka.jpg|জয় শ্ৰী মহা বধী অনুৰাধাপুৰা
Image:Jethawanaramaya.jpg|অভ্যাগিৰি ডাগাবা
Image:Anuradhapura 05.jpg|অনুৰাধাপুৰাৰ এটা কীৰ্তিচিহ্ন
Image:Vamana Sculpture, Anuradhapura.jpg|অনুৰাধাপুৰাৰ এটা ৱামানা স্থাপত্য কলা



## তথ্য সংগ্ৰহ

## বাহ্যিক সংযোগ

*UNESCO World Heritage List -  Sacred City of Anuradhapura
*Anuradhapura Case-Study by students of School of Planning & Architecture
*Sacred City of Anuradhapura 

শ্ৰেণী:নগৰ-মহানগৰ
ডী ডী অসম

**ডী ডী অসম** () হৈছে ভাৰতৰ চৰকাৰী প্ৰতিষ্ঠান প্ৰচাৰ ভাৰতীৰ দ্বাৰা পৰিচালিত অসমকেন্দ্ৰীক টেলিভিছন চেনেল। পূৰ্বতে এই চেনেলটোক **গুৱাহাটী দূৰদৰ্শন কেন্দ্ৰ** তথা **ডী ডী নৰ্থ ইষ্ট** নামেৰে জনা গৈছিল। ১ ডিচেম্বৰ ২০১৯ তাৰিখৰ পৰা ডী ডী অসমৰ পৰীক্ষামূলক সম্প্ৰচাৰ আৰম্ভ হয়। ২০২০ চনৰ ৪ আগষ্টত চেনেলটোক আনুষ্ঠানিক ৰূপে মুকলি কৰা হয় আৰু ই ডী ডী নৰ্থ ইষ্ট চেনেলৰ স্থান লয়।

## ইতিহাস
আৰম্ভণিতে ডী ডী নৰ্থ ইষ্ট উত্তৰ-পূব ভাৰতৰ এক সংযুক্ত চেটেলাইট চেনেল আছিল য'ত অসমীয়া, ইংৰাজী, হিন্দীৰ উপৰিও উত্তৰ-পূব ভাৰতৰ বিভিন্ন ভাষাত অনুষ্ঠান সম্প্ৰচাৰিত হৈছিল। এই চেনেলত গুৱাহাটীৰ লগতে উত্তৰ-পূব ভাৰতৰ আন আন দূৰদৰ্শন কেন্দ্ৰ যেনে: আগৰতলা, ক'হিমা, ইম্ফল, শিলচৰ, ডিব্ৰুগড়, তুৰা, আইজল, ইটানগৰ আৰু শ্বিলঙ কেন্দ্ৰৰ পৰাও অনুষ্ঠান সম্প্ৰচাৰিত কৰা হৈছিল। অনুষ্ঠানসমূহ প্ৰধানকৈ জ্ঞানমূলক, কৃষি, স্বাস্থ্য, তথ্যমূলক, ধাৰাবাহিক আৰু বাতৰি। দূৰদৰ্শনত প্ৰথম অসমীয়া বাতৰি সম্প্ৰচাৰিত হৈছিল ১৯৯২ চনত।

অসমৰ বিভিন্ন অনুষ্ঠান প্ৰতিষ্ঠানসমূহে অসমৰ বাবে এক সূকীয়া ২৪ ঘণ্টীয়া দূৰদৰ্শন চেনেলৰ দাবী কৰি আহিছিল। আৰু তাৰ পৰিপ্ৰেক্ষিতত ১ ডিচেম্বৰ ২০১৯ তাৰিখৰ পৰা ডী ডী অসমৰ পৰীক্ষামূলক সম্প্ৰচাৰ আৰম্ভ হয় আৰু ই ডী ডী নৰ্থ ইষ্ট চেনেলৰ স্থান লয়।

## অনুষ্ঠান
### বৰ্তমান সম্প্ৰচাৰিত অনুষ্ঠান

*বাতৰি 
*সুপ্ৰভাত অসম
*নমস্কাৰ অসম
*গীতমালা
*ৰূপালী ঢৌ
*সোণালী গীত 
*চাহ গছৰ মাজে মাজে 
*কৃষি দৰ্শন 
*আজিৰ অতিথি
*আলোকপাত 
*গৌৰৱময় ঐতিহ্য
*জনকৃষ্টি
*উদ্যম
*আখলৰ জুতি
*সুৰভী
*অৰ্দ্ধ আকাশ
*জীৱন মধুৰ 
*নতুন ৰেঙনি
*ক্ৰীড়াঙ্গন
*A Day in a Village
*Campus Campus

;ধাৰাবাহিক
*অন্তৰ্দাহ
;কাহিনী 

*চক্ৰবেহু
*লটিঘটি

### পূৰ্বৰ অনুষ্ঠান
পূৰ্বৰ দূৰদৰ্শন কেন্দ্ৰ গুৱাহাটীৰ অনুষ্ঠান:
;ধাৰাবাহিক

*শাহুআই 
*জীতু নীতুৰ অভিযান
*সুৰঙ্গৰ শেষত
*বৃকোদৰ বৰুৱাৰ বিয়া
*দয়াৰাম
*বিদেশত আপোন মানুহ

## তথ্য সংগ্ৰহ

শ্ৰেণী:দূৰদৰ্শন কেন্দ্ৰ
শ্ৰেণী:অসমৰ প্ৰচাৰ মাধ্যম
শ্ৰী জয়াবৰ্ধনেপুৰা কট্টে

**শ্ৰী জয়াবৰ্ধনেপুৰা কট্টে (Sri Jayawardenepura Kotte** বা **Sri Jayewardenepura Kotte**) (**কট্টে** বুলিও জনাজাত ) শ্ৰীলংকাৰ চৰকাৰী ৰাজধানী। ১৯৮২ চনত শ্ৰীলংকাৰ ৰাজধানী কলম্বোৰ পৰা শ্ৰী জয়াবৰ্ধনেপুৰা কট্টেলৈ স্থানান্তৰ কৰা হয়। ই কলম্বোৰ কাষতে অৱস্থিত নাগৰিক এলেকা। 
## স্থাপন

শ্ৰীলংকাৰ নতুন সংসদ ১৯৮২ চনৰ ২৯ এপ্ৰিলত উদ্বোধন কৰে হয়। নতুন সংসদ ভৱন ৫০,০০০ বৰ্গ মিটাৰ এলেকাৰ দোৱা বা এখন হ্ৰদৰ মাজৰ দ্বীপত নিৰ্মাণ কৰা হয়। এই দ্বীপ পূৰ্বতে পৰ্তুগীজ সকলে কট্টেৰ শেষৰ কালৰ লৈকে অধিকাৰ কৰি ৰাখিছিল। এই ৰাজকীয় চহৰত সুৰা নিষিদ্ধ। ২৯ এপ্ৰিল ১৯৮২ চনত ৰাষ্ট্ৰপতি জে. আৰ. জয়বৰ্ধনে এই সংসদ ভৱন কমপ্লেক্স উদ্বোধন কৰে। 

কলম্বোৰ পৰা চৰকাৰী অনুষ্ঠান-প্ৰতিষ্ঠান সমূহ ইয়ালৈ স্থানান্তৰ প্ৰক্ৰিয়া এতিয়াও চলি আছে। 
## প্ৰশাসন

কট্টে নাগৰিক উন্নয়ন কাউন্সিল ১৯৩০ ৰ দশকত ৰাজাগিৰীয়া নামৰ আধুনিক ভৱন নিৰ্মাণৰ দ্বাৰা প্ৰতিষ্ঠা হৈছিল। পিছলৈ ই কট্টে নাগৰিক কাউন্সিললৈ উন্নীত হয়। কলম্বো পৌৰনিগমৰ এক বুজন অংশৰ দ্বাৰা এই কাউন্সিল প্ৰতিষ্ঠা কৰা হৈছিল। 
১৯৯৭ চনত কট্টে নাগৰিক কাউন্সিল** শ্ৰী জয়াবৰ্ধনেপুৰা কট্টে পৌৰনিগম**লৈ উন্নীত হয়। চন্দ্ৰ ছিলভা ইয়াৰ প্ৰথম মেয়ৰ আছিল। 

এই কাউন্সিলত ২০ জন সদস্য আছে। ইয়াৰ ১০টা ৱাৰ্ড আছে। কিন্তু এই ৱাৰ্ড সমূহৰ কোনো প্ৰতিনিধি নাই। কেৱল ভোটডাঙৰ বাবে এই ৱাৰ্ড ব্যৱহৃত হয়। 

### অঞ্চল
* পিতা কট্টে 
পিতা কট্টে চহৰ খনৰ মাজে ভাগৰে গঠিত। মালিবান আৰামায়া মন্দিৰ এই অঞ্চলৰ মুখ্য আকৰ্ষণ। 
*এথুল কট্টে
*নাৱালা 
*নুগেগদা 
* ৰাজাগিৰীয়া
## জনগাঁথনি
কট্টে এখন বহুজাতিক, বহুধাৰ্মিক চহৰ। সিংহলী সকল কট্টেৰ মূল অধিবাসী। আন আন জনগোষ্ঠী সমূহ হল তামিল, মুছলমান, মালয়, আৰু বুৰঘেৰ। বেছিভাগ মুছলমান আৰু তামিল সকল ৰাজাগিৰীয়াত বাছ কৰে। ২০০১ চনৰ লোকপিয়ল মতে ইয়াৰ জন গাঁথনি এনে ধৰণৰ:

*সিংহলী ৮৭.৪৯% বা ১০১,৩৩১ জন,
*শ্ৰীলংকান তামিল ৫.৬৮% বা ৬,৫৮৩ জন,
*শ্ৰীলংকান মুৰ ৩.৪৮% বা ৪,০৩১ জন,
*বুৰঘেৰ ১.১৮% বা ১,৩৬৭ জন,
*মালয় ০.৭৯% বা ৯১৯ জন
*ভাৰতীয় তামিল ০.৬৮% বা ৭৮৬ জন,
*শ্ৰীলংকান চেত্তী ০.০৬% বা ৬৫ জন,
*বাৰাথা ০.০৫% বা ৫৭ জন আৰু
*অন্যান্য ০.৫৯% বা ৬৮৭ জন,
*মুঠ জনসংখ্যা হৈছে ১১৫,৮২৬ জন। 

আনহাতে ২০০১ চনৰ লোকপিয়ল মতে ইয়াৰ ধৰ্ম ভিত্তিক জন গাঁথনি এনে ধৰণৰ:

*বৌদ্ধ ধৰ্মৰ লোক ৯৩,৩৬৪ জন,
*ৰোমান কেথলিক ৮,৬৫৯ জন,
*ইছলাম ধৰ্মৰ লোক ৫,৪৬৫ জন,
*হিন্দু ধৰ্মৰ লোক ৪,৫৫০ জন,
*অন্যান্য খ্ৰীষ্টান ধৰ্মৰ লোক ৩,৬১৮ জন আৰু
*অন্যান্য ১৭০ জন। 
## ক্ৰীড়া
দেশৰ নগৰ অঞ্চল তথা গ্ৰাম্যাঞ্চলত ক্ৰিকেট অতি জনপ্ৰিয় খেল, নগৰ খনৰ প্ৰায় প্ৰতিখন খেল পথাৰত ক্ৰিকেট খেলা দেখা যায়। 

এটা সময়ত কলম্বো অঞ্চসত ফুটবল জনপ্ৰিয় আছিল, ১৯৮০ চন মানৰ পৰা ইয়াৰ ঠাই ক্ৰিকেটে দখল কৰিলে। চাৰিটা পৃথক ফুটবল ক্লাবে (লিডো, ৱেলিকাড়া প্ৰগ্ৰেছ, ৱ্লিকাড়া ৰেড ষ্টাৰ আৰু ৱেলিকাড়া ইউনাইটেড) ব্যৱহাৰ কৰা ৱেলিকাড়া, ৰাজাগিৰিয়াৰ ইডব্লিউ পেৰেৰা পাৰ্কৰ খেলপছাৰত ১৯৭০ চনত এটা পেভেলিয়ন নিৰ্মাণ কৰা হয়। যিকিনহওক জেআৰ জয়াৱৰ্ধনেৰ দ্বাৰা ফেলপথাৰ ধ্বংস কৰাৰ পিছত ফুটবল ক্লাবসমূহো অন্তৰ্ধান হবলৈ ধৰিলে। 
## তথ্য উৎস

## বহিঃসংযোগ

*University of Sri Jayawardenepura
*1400-1565 A. D 

শ্ৰেণী:নগৰ-মহানগৰ
শ্ৰেণী:ৰাজধানী